open-index/open-wikipedia-markdown huggingface dataset:
飲酒歌

（，意思係「大家一齊嚟開心噉飲酒啦」噉解）係意大利作曲家威爾第歌劇《茶花女》（La traviata）入面嘅一首歌，係21世紀初最廣為人知嘅旋律之一，有唔少歐洲以至英文圈嘅影視作品都有用呢首歌做配樂嘅一部份。

## 攷

類:威爾第
植物奶

**植物奶**（）係將植物經過浸泡、研磨、壓榨等加工方式，製成同動物奶嘅顏色同口感類似嘅嘢飲。

## 種類
常見植物奶嘅主要原料源自以下嘅植物：
*豆類：大豆奶、黑豆奶、青豆奶
*堅果或種子類：杏仁奶、榛子奶、椰子奶、大麻籽奶
*穀物類：米奶、燕麥奶、藜麥奶

## 飲植物奶原因
凡因為某啲因素而唔能夠從動物奶之中吸收營養嘅人士，可能需要飲用植物奶代替：
#患有乳糖不耐症嘅人士：呢類人飲牛奶之後會導致腸胃不適甚至肚痾，而植物奶不含乳糖，因此可以代替牛奶。
#對牛奶有敏感嘅人士：可以飲植物奶代為補充營養。
#食素人士：基於道德同動物權益。
#減肥人士：部分植物奶嘅卡路里比較低，碳水化合物又較少，適合減肥人士。

## 參考
茶花女 (歌劇)

《》（）係由意大利作曲家威爾第作曲嘅一首三幕歌劇，建基於長篇小說《茶花女》。

## 睇埋
*飲酒歌

類:威爾第
神經化學

**神經化學**（參見）係化學同神經科學嘅結合領域，專門研究神經系統裡便嘅化學過程，例如神經傳遞素係一類神經元間傳達訊號會用到嘅化合物，而神經傳遞素嘅合成過程同埋化學成份，就可以係神經化學嘅研究對象。

## 學科定位

神經化學屬於神經科學嘅一環，關注神經系統入面嘅化學物質點樣喺細胞之間傳遞訊號：化學本身係研究物質嘅科學領域，而事實表明，神經系統嘅運作亦高度依賴各種化學作用，譬如係神經傳遞素嘅釋放同埋代謝過程呀噉。神經化學正正就係研究呢啲化學變化點樣影響神經功能。

## 化學訊號

神經元之間會以好多方式嚟傳遞化學訊號，好似係各種嘅神經傳遞素噉。

## 相關疾病
事實表明，好多精神同心理方面嘅疾病，都同腦內嘅某啲化學物質失衡有關。

例如多巴胺水平過低，就被指係同抑鬱症有關。

## 睇埋
*神經傳遞素
*神經生成
*神經內科
*精神醫學

## 註釋

## 引述
農業化學

**農業化學**（英文：**agricultural chemistry**）係化學嘅一個應用領域，專門研究化學知識喺農業上嘅應用，例如係研究肥料嘅化學成份要點先至有效，或者係用化學上嘅知識嚟開發殺蟲劑呀噉。

## 睇埋
*農學
*土壤化學
## 攷
小蜜蜂奇遇記

**小蜜蜂奇遇記**（日文：**みつばちマーヤの冒険**）係一部卡通片電視連續劇，首先由 Zuiyo 企業製作，然後由日本動畫同大阪 ABC 製作。成個系列有五十二集，最初喺一九七五年四月首播。係根據德國作家邦修斯（Waldemar Bonsels）嘅經典細路文學作品改編，喺歐洲非常受歡迎，配音成四十四種話，喺世界各地播出。
火車頭日記

《**火車頭日記**》（英文：Thomas & Friends，原名：Thomas the Tank Engine & Friends，第七季改成家下嘅名），係英國嘅細路電視節目，喺 1984年英國嘅 ITV 上第一次播出。節目改編於威伯 雅註牧師（Rev. Wilbert Awdry）同佢個仔基斯杜化 雅註（Christopher Awdry）一齊諗出嚟嘅《鐵路系列》嘅書。故仔係講一個有個樣、識得講嘢嘅火車頭，Thomas 同佢嘅 friends 嘅經歷。由1984年做到而家，都目前為止有廿四個季，夾埋 504 集。因為受歡迎，世界各地都有當地話嘅版本。   

## 電影
林哲玄

**林哲玄**（），係香港建制陣營（專業界親中派）政治人同外科醫生，天津市政協委員，「醫護誠信同行」主席，現任香港立法會議員（醫療衛生界功能界別）。

## 政治同社會問題立場
佢支持23條立法，曾經喺爭取民主嘅香港反送中運動期間支持香港警察，又喺武漢肺炎香港疫情期間初期反對醫護為爭取封關而罷工並曾經參與聯署謹向內地援港醫療隊致敬。佢認為作為醫護人員，應堅守全心照顧病人嘅誓言，底線係唔好影響對病人嘅照顧。佢曾經質問一啲醫護人員，係咪唔夠防護裝備就可以落更唔使理，當時就畀杏林覺醒成員、立場偏黃的公立醫院心臟科專科醫生黃任匡反駁，話醫護人員保護自己乃係專業操守，爭取防護裝備旨在保護病人，而防備唔足夠，責任在於政府。正如地盤工人開工時冇頭盔戴，鑽地工人開工時冇護耳罩，大家亦唔會怪責工人。黃任匡又批評，林哲玄噉樣係抹黑同業、逼害港人。

醫療議題方面，佢曾經話要推動醫療重返社區，畀醫院專責專科工作，又支持引入包括中國大陸在內嘅海外醫生。

## 選舉經歷
喺2021年9月，佢成為香港特别行政區選舉委員會醫學及衞生服務界委員。

2022年，佢喺李家超無提政綱嘅情況下，有份提名李家超參與2022年香港行政長官選舉。
## 其他事件
### 美國外科醫學院會員資格被取消
林曾經做過美國外科醫學院嘅會員，但隨著西方國家關注中國人權問題，美國實行咗一連串對中國嘅制裁，林喺2022年9月22號被學院以佢係中國公民為理由，拒絕續佢嘅會員身份，以符合美國方面制裁嘅命令。無耐後，林喺Facebook發曬老脾話係美國將佢踢出醫學院，話人美國「虛偽」，而且聲稱自己會同有關方面「劃清界線」咁話。

### 用假資訊被批評對共享單車窮追猛打
林曾經被批評對共享單車咁樣窮追猛打。喺無綫新聞同立法會發言嘅時候，佢話每年單車意外死亡有一百宗，但其實過去七年，每年平均淨係得十宗。『街道變革』批評，林以安全為名，為咗一小撮唔幸嘅事件，威脅到共享單車嘅生存空間，連同單車作為日常彈性選擇嘅權利都一同抹殺，呢種做法矯枉過正，根本就違反咗公共政策制定上嘅比例原則。

## 參考

## 出面網頁
* 
* 
* 
* 

類:香港醫生
哲玄
環境化學

**環境化學**（英文：**environmental chemistry**）係化學嘅一個子領域，研究自然環境入面嘅化學過程，例如係研究物質點樣喺自然環境嘅唔同部份（空氣、泥土同海呀噉）之間流動。

## 睇埋
*綠色化學
*地球科學
*地球化學
## 攷
林婷婷

**林婷婷**（，）係香港無綫電視嘅新聞從業員，而家係翡翠台晚間新聞提要主播。

## 簡歷
林婷婷喺台灣出世，喺嘉諾撒聖瑪利學校、嘉諾撒聖瑪利書院（2011年中七）、香港中文大學文學院英文系學士（2011年至2015年；崇基書院）畢業，做過三年中學教師，2021年香港大學文學及文化研究碩士畢業。

林婷婷2019年2月加入無綫新聞，初頭做港聞組記者，之後做咗明珠台晚間同財經新聞記者兼主播，2021年11月開始做翡翠台晚間新聞提要主播。因為佢個樣有幾分似藝人譚凱琪而畀網民談論。

## 參考

## 出面網頁
*
*
*林婷婷學歷及工作經歷
佐治華萊士

**佐治·哥利·華萊士**（；英文：**George Corey Wallace Jr.**；）係美國政治人物。佢係美國民主黨成員，曾三次任職阿拉巴馬州州長。華萊士曾四次參選美國總統。
永恆族

《**永恆族**》（***Eternals***）係一套2021年嘅美國電影，由趙婷執導，安祖蓮娜祖莉、馬東石、陳靜、莎瑪希恩、理察麥登、傑夏寧頓、卡苗蘭哲尼主演。
007：生死有時

《**007：生死有時**》（***No Time To Die***）係一套2021年嘅英國電影，占士邦系列第25套電影，由福永丞次執導，丹尼爾基克、基斯杜化華茲、安娜迪艾瑪絲、蕾雅絲端主演。

2019年2月，上映日期再次延迟至2020年4月2日。2019年8月20日，妮部電影正式片改成佐“No Time to Die”。

## 參考
元宇宙

**元宇宙**（；，嚟自  同  嘅結合）係廿一世紀初興起嘅一個資訊科技諗頭。根據元宇宙嘅諗頭，任何現實嘅嘢都可以用電腦創造嘅虛擬嘢取代：有資訊科技工作者就想建立一個由虛擬實境（VR）同擴張實境（AR）組成嘅虛擬世界，用呢個虛擬世界做互聯網嘅延伸用家唔淨只可以喺呢個世界裏面郁動，仲有得透過個世界玩遊戲同埋使用第啲互聯網服務，例如網購同社交媒體呀噉，做到近乎「完全齋靠個虛擬世界生活」咁滯；元宇宙相關嘅諗頭，好多時仲會結合埋 AI 技術，打算做到（例如）「教部電腦透過 VR 頭罩睇用家眉頭眼額，按用家情緒決定要點樣改變用家體驗」。

有唔少資訊科技工作者主張，元宇宙會引起互聯網科技嘅大變。而喺 2021 年，Facebook 嘅創辦人朱克伯格將佢間公司嘅名改做 Meta 平台，反映佢開發元宇宙嘅決心，結合電腦科學同人機互動等多個領域嘅研究者一齊研發元宇宙。

## 基礎概念

元宇宙嘅諗頭可見於 1992 年嘅科幻長篇小說《雪崩》。據講本小說係噉描述元宇宙嘅：

又或者以下呢段噉：

## 涉及技術

### 基礎技術

要做到「令用家完全投入個虛擬世界」，元宇宙起碼要用以下呢啲技術：
*虛擬實境頭罩，用嚟向用家呈現個虛擬世界嘅圖像同聲。
*觸控用家介面，畀用家感受「掂到」虛擬世界嘅物件。
*腦機介面（BCI），可以內置喺個頭罩裏面，畀用家齋靠諗嘢嚟控制虛擬世界嘅嘢。
*加密電子貨幣同 NFT，方便用家喺虛擬世界裏面做買賣。
*智能感應器
*擴張實境
... 呀噉。

### 營銷技術

元宇宙係個完全由電腦控制嘅虛擬空間。噉即係話，運作元宇宙嘅人可以隨意攞元宇宙入面嘅任何資訊，而呢點可以攞嚟落廣告：
*眼動追蹤：用嚟探測用家對眼望緊乜，可以用嚟攞到「虛擬世界裏面嘅呢個廣告有幾多人睇」噉嘅資訊；Meta 平台跟住可以將呢啲資訊賣畀第啲企業，畀後者用嚟做落廣告方面嘅商業決策。
*情感運算：假如用家嘅 VR 頭罩能夠探測用家嘅情緒（可以睇吓 HRV 等嘅概念），就可以攞嚟（例如）探知用家對某幅廣告有咩情緒反應，而呢點可以用嚟評估一個廣告係咪有效。
*大數據：可以用嚟分析用家嘅行為，細至「用咗幾多時間摷有關呢隻呢隻產品嘅資訊」都可以分析。
例如附圖 1 噉：附圖 1 顯示個人戴住 VR 頭罩體驗個虛擬世界；想像如果個虛擬世界係元宇宙，玩家可以透過操作個世界入面嘅物件嚟做網購，而且再想像（例如）個頭罩內置眼動追蹤，識探測用家對眼望緊邊，知用家望緊元宇宙邊忽，將「位用家用咗幾多秒望呢幅呢幅廣告」等嘅數據傳返去 Meta 平台嘅數據庫度。順帶一提，有好多人都係因為「元宇宙太易畀營銷工作者攞數據同埋操弄消費者」，所以唔睇好元宇宙。

## 睇埋
*虛擬經濟、用家化身
*資訊空間、數碼鬅客
*新媒體
*桶中腦

## 文獻

*Rauschnabel, P. A., Felix, R., Hinsch, C., Shahab, H., & Alt, F. (2022). What is XR? Towards a framework for augmented and virtual reality. *Computers in Human Behavior*, 133, 107289.
*Shin, D. (2022). The actualization of meta affordances: Conceptualizing affordance actualization in the metaverse games. *Computers in Human Behavior*, 133, 107292，呢篇文講到，元宇宙嘅空間設計（簡化講）會對用家「有幾樂意用」造成具體影響。
*The Metaverse: Concepts and Issues for Congress (PDF), August 26, 2022，呢份報告總結咗當時嘅元宇宙主要概念。

## 註釋

## 歐詞

## 引咗

## 拎
* Metaverse，呢篇文簡介元宇宙嘅概念。
TKO

**TKO**可以指：

* 將軍澳：Tseung Kwan O
** 將軍澳站：車站代碼係TKO
* 技術性擊倒：Technical Knockout

## 音樂

### 組合

* TKO (樂隊)，嚟自西瓦圖
* TKO，Katie White帶著嘅一隊樂隊
寶雲酥羊架

**寶雲酥羊架**（；）係一道法國菜，起源自法國南部嘅普羅旺斯，羊架面頭包上香草（通常係百里香）、蒜蓉同麵包糠再焗香佢。
Meta平台

**Meta平台**（**Meta Platforms**），簡稱**Meta**，前名**Facebook公司**，係美國一間科技公司，2004年成立，靠創辦社交平台Facebook起家，之後收購埋Instagram同WhatsApp。

2021年10月，Facebook公司創辦人朱克伯格將公司名改做Meta平台，反映佢發展元宇宙（Metaverse）嘅決心。
以太幣

**以太幣**（**Ether**），簡稱**ETH**，係當今世上第二大市值嘅加密電子貨幣，喺2015年開始發行。Ether係喺以太坊上面嘅數碼貨幣。
原神

《》係米哈遊發展嘅動作角色扮演遊戲，於2020年9月發行。遊戲具有動漫風格嘅開放世界環境，採用網絡遊戲免費模式同內購制抽卡嘅遊戲模式。遊戲已經喺Microsoft Windows、PlayStation 4、Android、iOS同PlayStation 5發行，並計劃喺任天堂Switch上發行。

呢個遊戲嘅劇情於虛構世界嘅「提瓦特」（）展開，呢個世界分成七個國家，每個國家分別就以一種元素為主題，並由對應元素嘅神明所分管。遊戲劇情嘅主角為「旅行者」，系一對喺無個世界中旅行嘅兄妹，因遭遇生暴神明阻撓，佢哋喺提瓦特焗住分離。玩家將演旅行者，為咗尋找自己失散嘅唯一血親，並與派蒙一同遊歷七國。

呢個遊戲喺發行嘅第一年僅喺App Store同Google Play就獲得咗超過23億美元嘅收入，系有史以來一年收入最高嘅電子遊戲。

## 註


## 出面網頁

* 原神官方網站
陳玉娥

**陳玉娥**可以係指：
*陳玉娥 (香港)，激進建制派人士
*陳玉娥 (馬來西亞)，馬來西亞華人藝人
陳玉娥 (香港)

**陳玉娥**（，），激進建制派人士，祖籍廣東省潮州，2016同埋2018年兩度參選立法會選舉新界東選區都輸咗。

## 政治取態
陳玉娥曾經擔任愛中港青年文化社團聯會創會副主席。佢喺2016年嗰陣支持香港特別行政區行政長官梁振英連任，曾經喺一場立法會電視論壇，話「CY就係太完美」力撐梁振英，俾香港01稱為「超級『梁粉』」。

## 選舉參與
### 2016年立法會選舉

2016年，陳玉娥出選立法會選舉新界東地方選區，並無申報任何政治聯繫。佢最後攞到486票（0.08%），喺22張名單入面排第21名。

### 2018年3月立法會補選

2018年，佢出選2018年香港立法會補選新界東地方選區，報稱獨立，攞到1504票（得票率約0.37%），喺同區6名候選人當中得票最低。

### 2021年立法會選舉
由2021年香港立法會選舉開始，由於北京當局同埋特區政府未經港人同意，落實所謂嘅愛國者治港同完善選舉制度，單方面改咗提名制度，地區直選候選人除咗同過往一樣要有選民提名之外，重要喺五個選委會界別各得到至少兩人提名，令參選難度增加。有意出選新界北選區嘅陳玉娥哭訴話，界別入面好多人佢都唔識，亦唔知點聯絡佢哋，形容選委提名係大石頭。佢最終都入唔到閘。

## 碎料
* 2016年立法會選舉完結之後，陳玉娥去點票中心睇點票，之後喺台上邀請對手、公民黨楊岳橋合照。正當陳玉娥打算離開嗰陣，兩人一個向左走，一個向右走，擦身而過嘅一刻被楊岳橋競選團隊影到。由於角度問題，相入面兩個人睇落去好似面貼面，狀甚親密。相片被楊岳橋嘅助理分享，隨即引起網上討論。呢單趣聞去到之後都繼續被各方提及，例如喺2018年3月補選，陳玉娥一邊攻擊民主派支持嘅范國威，但另一方面面對記者重提趣事嘅時候，佢就讚公民黨黨魁楊岳橋表裏如一，又講笑話希望佢幫自己拉票。
* 喺2020年11月，周星馳同于文鳳之間就投資佣金嘅訴訟被廣泛報道，而喺聆訊小休期間，包括陳玉娥在內嘅多名周星馳影迷，在場同周星馳攀談同埋一睹風采，陳玉娥公開問周星馳記唔記得佢，周星馳就講笑話化咗灰都認得佢。

## 參考
尼古拉斯·廷貝根

**尼古拉斯·廷貝根**（**Nikolaas Tinbergen**，）係荷蘭一位生物學家兼鳥類學家，出名在提出咗廷貝根四大問題。
醣化學

**醣化學**（英文：**carbohydrate chemistry**）係化學嘅一個子領域，專門研究碳水化合物嘅化學特性。

## 睇埋
*生物化學
*食物化學
動物情感

**動物情緒**（**animal emotion**）係指人以外嘅動物展現嘅情緒，例如人同動物都識得喺遇到危險嗰陣出現心跳加快同戰鬥定逃走反應（驚嘅情緒）。
廷貝根四大問題

**廷貝根四大問題**係現代動物行為學其中一個根基，由荷蘭生物學家兼鳥類學家尼古拉斯·廷貝根喺1960年代提出嘅。根據廷貝根嘅諗法，動物行為學研究者如果想理解一樣行為點解存在同埋點解會發生，就要解答四條問題。

呢四條問題喺廿一世紀初嘅動物行為學上又有叫做**分析層次**，可以分做終極因素同接近因素兩大類。

## 接近因素

機制方面嘅因素，又有叫**接近因素**，係指攞一隻實際嘅動物個體，嗰樣行為以乜嘢方式產生。
*神經同生理上嘅因素：喺絕大多數嘅動物當中，行為都係受神經系統控制嘅，中樞神經系統（包括個腦）會由眼等嘅感官嗰度接收有關外界刺激嘅訊號，知道環境入面有啲乜嘢刺激喺度，跟住中樞神經系統就會射訊號去身體嘅特定部份嗰度，令隻動物做出應付嗰種刺激嘅行為。例如係食嘢嘅行為噉，一隻動物嘅腦會由眼（睇到嚿嘢食）同埋鼻（聞到嘢食嘅氣味）等嘅感官嗰度攞到資訊，知道「有嘢食」（刺激）同埋知嚿嘢食喺邊個位置，然後個腦就會射一啲訊號去手腳嗰啲肌肉嗰度，教肌肉點樣郁，最後令隻動物行埋去嚿嘢食嗰度（動作）。
*:
*發育上嘅因素：神經科學上嘅研究清楚噉表明，一隻動物嘅神經系統會隨住成長而起變化，呢樣嘢响人身上都睇得到；因為行為係受神經系統主導嘅，所以原則上一隻動物嘅行為理應會隨住成長而有所變化。例如係想像哺乳類動物嘅食嘢行為，哺乳類最大嘅特徵係生咗啲仔女出嚟個阿媽會餵奶俾啲仔女飲，為仔女提供營養，不過啲仔女去到咁上下大就實要斷奶，改為去食一啲成年動物會食嘅嘢，即係話响一隻哺乳類動物嘅成長過程裏面，隻動物嘅食嘢行為正常嚟講會出現由「行埋阿媽嗰度飲奶」變成「行埋成年動物會食嘅嘢嗰度，再將嗰樣嘢食落肚」噉嘅變化。
*:
研究行為嘅接近原因可以靠實驗同神經造影等嘅方法。

## 終極因素

廷貝根四大問題當中嘅第二類涉及進化方面嘅因素，又有叫**終極因素**：
*功能方面嘅因素：神經系統嘅特性能夠影響行為，而神經系統嘅特性喺相當大程度上受遺傳因素話事，所以**行為係[[可遺傳]]嘅**；根據進化論上對物競天擇嘅思考，如果一樣可遺傳嘅特徵（例如一樣行為）喺一個物種嘅生物個體當中好常見，噉正路嚟講表示嗰樣特徵喺嗰個物種嘅進化史上有利於嗰種生物生存同繁殖－如果嗰樣特徵係不利於生存同繁殖嘅話，噉有嗰種特徵嘅個體應該會生到冇咁多後代，並且慢慢噉俾比較擅長生存同繁殖嘅同類取代。用返戰鬥定逃走反應嚟做例子，想像家陣有兩羣美洲野牛，其中一羣有戰鬥定逃走嘅行為，撞到狼等嘅獵食者嗰時曉準備戰鬥或者快速走佬，另外嗰羣冇，噉曉做戰鬥定逃走反應嗰啲美洲野牛正路嚟講應該比較擅長生存同繁殖，於是佢哋會生到多啲後代而且啲後代嘅生存能力會強啲，如是者，唔識做戰鬥定逃走反應嗰羣個體就會慢慢噉受到淘汰，最後只係淨低啲識做戰鬥定逃走反應嘅個體－呢個就係戰鬥定逃走反應呢種行為存在嘅功能性原因。研究一樣行為嘅功能性起因可以靠實驗同電腦模擬等嘅方法。
*:
*進化史方面嘅因素：知道咗一樣行為响進化史上扮演嘅功能，研究者跟住就要思考嗰樣行為嘅具體進化史－進化係一樣動態嘅過程，諗返頭先美洲野牛個例子，想像家陣「曉戰鬥定逃走嘅個體」同「唔曉戰鬥定逃走嘅個體」之間嘅牛口數量比例係 50:50，而因為前者生存同繁殖嘅能力勁啲，於是去到下一代嗰陣兩種個體之間嘅數量比例變咗做 55:45，而再下一代個比例就係 65:35... 如此類推；由呢個例子可以睇得出，由「兩種個體之間比例係 50:50」變成「絕大多數個體都曉戰鬥定逃走」嘅過程會花若干嘅時間。動物行為學家可以用親緣關係學等嘅方法，嘗試搵出場進化過程上唔同事件嘅發生時間。
*:





## 綜合四因
接近因素同終極因素呢兩種考量可以話係相輔相成：喺分析一樣行為嗰時，動物行為學家會諗嗮呢四種因素；例如係分析戰鬥定逃走反應，動物行為學家會諗接近因素嘅問題－即係首先會諗
#一種動物點樣感知危險嘅存在同埋個腦會經邊啲神經線嚟控制身體做出戰鬥定逃走嘅動作（問題 1），
#又會諗一種動物物種當中唔同年紀嘅個體喺戰鬥定逃走反應上有咩分別，例如「會唔會某啲年紀嘅個體零舍傾向戰鬥而唔係逃走？」（問題 2）；
#跟住動物行為學家仲會考慮呢樣行為喺種動物嘅進化史上點樣幫佢哋嘅祖先生存同繁殖（問題 3），
#然後仲要研究嗰個動物物種嘅神經系統喺進化史上起過乜嘢變化，從而令佢哋嘅行為變成噉嘅樣（問題 4），
解答嗮呢四條問題之後，動物行為學家就算係對呢樣行為有咗全面嘅理解。

## 睇埋
*動物行為
*神經科學
*進化

## 註釋

## 引述
食物化學

**食物化學**（）係化學嘅一個子領域，專門研究食物嘅化學特性，例如係研究肉同菜呢啲物質嘅化學成份，以及係呢啲嘢可以進行乜嘢化學反應。呢啲知識跟住就可以攞嚟做好多有用嘅嘢，例如係研究嘢食嘅保存呀噉（嘢食腐爛係一場化學過程）。
## 睇埋
*生物化學
*農業化學
## 攷
荃新天地

**荃新天地**（）是香港新界荃灣區嘅一個商場。第1期面積300,000平方呎，設有40,000平方呎嘅露天園林廣場，以及1個面積達8,000呎、全港最大嘅巨型「直立花園」。第1期擁有180間商舖，上蓋物業係萬景峰，由信和置業管理。第2期就佔地200,000平方呎，上蓋物業係御凱，同樣由信和置業管理。第2期喺2009年9月試業，2010年10月舉行開幕儀式。

## 賀歲活動
荃新天地係其中一個無綫電視時不時會選擇進行大型農曆新年慶祝節目嘅地方，以下係歷年節目嘅部份資料：

## 事件
* 2012年8月26號朝早8點15分，一架往東涌逸東邨嘅E31線雙層巴士（MY8612），喺荃灣大河道同沙咀道交界，失控撞倒一名過緊馬路嘅70歲老婦，佢被彈上安全島並且昏迷；之後巴士剷上荃新天地對開行人路，撞到一個電箱同埋一男一女途人，然後衝入一期商場通道同一間舖頭，最後俾天花板頂住車頂而停低。巴士車長同車上一名外籍女乘客受傷。五名傷者被送去仁濟醫院。
* 2016年7月20號下晝近4點，荃新天地2期一間食肆嘅廚房油煙槽懷疑搶火，冒出大量濃煙，商場一名便利店職員吸入濃煙不適送院。
*2019年11月10號香港反送中運動期間，幾十名着黑色衫褲嘅市民喺商場發起「和你shop」活動，初時過程和平，但去到下晝4點10分左右，防暴警察突然進入商場，引起商場內示威者同人群不滿，而指罵警員，期間警察喺商場入面施放胡椒噴霧，令部分人不適。
*喺2020年香港立法會選舉民主派初選入面，荃新天地二期嘅Sogno Gelato雪糕店本來想借場地嚟做初選票站，但管理公司話咁做係違反租約，要求對方取消安排，唔係就終止租約

## 參考

## 出面網頁

* 荃新天地Citywalk
林松 (澳洲華人)

**林松**係澳洲華裔政治人，2021年宣布參選澳洲新南威爾士州Ryde市議會西選區。

## 早年生涯
因為擔心香港主權移交畀中國會削弱香港人嘅人權，林松喺1991年由香港移民去到澳洲。之後佢1997年喺新南威爾士大學政治學博士畢業（論文題目：「On the concept of human rights in China」)

## 政治立場
佢長年用唔同媒介，例如係自己嘅網上節目頻道『時事探索』入面公開抨擊中國共產黨，又不點名形容澳洲被中國勢力影響越來越嚴重。對於有啲華裔投機政客宣揚澳洲無民主普選，佢亦作出大力抨擊。另外，佢亦曾經聲援香港反送中運動。

亦因為咁，佢曾經成為一啲親共人士嘅恐嚇對象。2010年，佢喺Ultimo嘅網上電台辦公室收到一封手寫恐嚇信，當中叫佢唔好再講北京六四大屠殺事件，如果唔係就會好似1967年香港反共節目主持人林彬噉死法。

近年，澳洲因應香港人權問題同整體局勢惡化，提供救生艇畀香港人，林松亦有喺《看中國》等媒體討論有關嘅事。

## 參考


## 出面網頁
* 時事探索Facebook Page
* 林松博士2021地方政府選舉 Facebook Page

類:新南威爾士大學舊生
峇冬丁宜聖母聖名堂

**峇冬丁宜聖母聖名堂**（，），係馬來西亞一座歷史悠久嘅哥特式建築羅馬天主教教堂，喺檳城洲威中縣峇冬丁宜。佢係嘅本堂區之一。
潘文思怡

**潘文思怡**（**Florence Poon Man See Yee**）係香港親中陣營政治人、會計師，有啲人會當佢係會計妹嘅真身，潘少忠家族嘅大新抱，博愛醫院總理。

佢喺2021年11月宣布出選2021年香港立法會選舉會計界功能界別議席，最後落選。

## 政治參與同立場
潘文思怡喺香港會計師公會選舉入面聲稱自己係中間派，有部分媒體當時亦形容佢無明顯取向。但因為佢支持北京未經諮詢或香港人同意而強行訂立，引起泛民主派一致負評嘅《香港國家安全法》，有啲人會當佢係親中陣營一員。佢亦喺央視新聞訪問嘅時侯，話自己支持警察，又話自己作為中國人，維護國家安全就係佢嘅責任，更加形容香港國安法係良藥。

### 2021年香港立法會選舉
佢喺2021年11月10號宣布出選立法會選舉會計界功能組別，以非建制、無黨派、中間派等詞語形容自己，又話當選嘅話會積極推行創業者支援計劃。不過，佢喺報名過程入面就出現甩轆，宣誓期間冠夫姓、身份證就無，所以要再次報名。佢最終未能勝出，輸畀黃俊碩。

## 家庭
佢老公係香港廣東社團總會副會長潘少忠嘅大仔潘偉駿。

## 參考


類:香港會計師
類:祖籍寶安
林松

**林松**可以指：

* 林松 (嘉靖進士)，明朝政治人物、進士出身
* 林松 (外交官)，中國政治人物，外交官
* 林松 (澳洲華人)
北海－居林大道

**E15 北海-居林大道**（，；；**BKE**，**亞洲高速大道路線**) 係馬來西亞一條短程高速公路。呢條長大約17公里長嘅高速大道銜接西面嘅檳城州峇東埔北海-詩不郎再也收費站路（北海外環公路支線）同東邊的居林魯乃。佢亦連接至吉打華玲同霹靂宜力嘅東西大道嘅主要路線。

## 歷史
北海-居林大道喺1994年12月開始建造，並喺1996年9月完工。由於嗰個時候大山腳市內交通逐漸增加，所以需要一條大道連接到吉打居林同魯乃去疏解北海至大山腳嘅交通。大道起完後，當時檳城州第一同最大嘅美嘉廣場亦隨即建設。

南北大道有限公司（PLUS Expressway Berhad）嘅子公司，北海-居林大道私人有限公司（Konsortium Lebuhraya Butterworth-Kulim (KLBK) Sdn Bhd）被賦予建造並管理超過4條雙向車道（含電單車道）同大道上各種設施嘅授權同合約，合約期長達32年（1994年6月至2026年6月，包括2年建設期）。之後大道嘅管理權會畀返馬來西亞聯邦政府。

## 特點
*地理上，KM 5.00（始點）同KM 11.00之間嘅地面較為平坦，穿過稻田。由KM 11.00至KM 19.00，地面稍微呈波形，有小斜坡。KM 19.00至KM 21.78（終點）嘅地面平坦，主要穿過像膠園同發展緊住宅區。
*9條混凝土橋建設喺北海-居林大道，包括3條跨越河，包括孟光河（Sungai Mengkuang）、居林河（Sungai Kulim）同加拉岸河（Sungai Karangan）嘅大橋，其他橋就跨越普通公路同鐵路軌。
*時速限制為90km/h。
*4條雙向車道
*緊急電話亭
*電單車道

## 收費
依家收費站只接受一觸即通卡、南北大道里程卡（PLUSMiles）或者SmartTAG畀錢。唔接受現金支付。

## 參考

## 出面網頁
*南北大道有限公司
*北海－居林大道官方網站
軼事證據

**軼事證據**（；）係「證據」嘅一種，指一個人想支撐佢提出嘅一個宣稱，但佢用嗰件「證據」係齋靠佢個人觀察嘅，並冇跟到一啲一般認為係必要嘅客觀程序。

喺法律上，要支撐一句宣稱（例：「被告冇犯事」）通常要經過特定嘅程序，例如係有相同文件紀綠，而如果一個人冇呢啲程序就想支撐自己嗰句宣稱嘅話，噉佢就算係用緊軼事證據。
## 睇埋
*證據
## 引咗
電視廣播城

**電視廣播城**（），又叫**將軍澳電視廣播城**、**將軍澳電視城**，簡稱**電視城**，係香港無綫電視（）嘅總部，喺新界將軍澳工業邨駿才街77號，2003年10月12號正式啟用。
1019 (專輯)

《**1019**》係臺灣歌手蔡依林嘅首張錄音室專輯，1999年9月10號響環球音樂同大聲音樂發行。呢隻碟由音樂人小螞蟻、李偲菘同李偉菘一齊監製，初頭唱片公司用「少男殺手」嘅封號幫蔡依林做宣傳；當時佢就以「學生歌手」嘅身份正式出道，而且首次出碟即有45萬張嘅銷量。

蔡依林憑住呢隻碟嘅歌曲《我知道你很難過》先後獲得1999年勁碟民選大賞我最喜歡的新人銅獎、第6屆全球華語音樂榜中榜最受歡迎新人女歌手、第7屆新加坡金曲獎最佳新人獎金獎、1999音樂風雲榜榜外榜最佳潛力新人同埋第2屆TVB8金曲獎最佳新人銀獎。

## 曲目

## 發行歷史

## 參考

## 出面網頁
*
花語

**花語**（英文：**Floriography**），係指根據唔同植物、尤其是花嘅特點、習性同埋典故，將佢哋化成各種唔同嘅人性化象徵意義。花語響歐洲、亞洲同非洲嘅傳統文化入面都成日會出現。

## 史
由於人越嚟越對自然界有興趣，慢慢啲人就開始研究植物。根據花園管理者 Jayne Alcock 嘅講法，歐洲人早就響維多利亞時期開始將鮮花作為一種秘密交流嘅手法。

花語呢家嘢起源喺法國，1819年作家莎樂．德．拉圖女士（Madame Charlotte de Latour）嘅一本書《花語》（*Le Langage des fleurs*），講明每種花或綜合花束嘅意義。俾當時上流社會女性得閒嗰時睇。而玫瑰就係最多人關注。

## 參考
張高麗性侵犯彭帥疑雲

**張高麗涉嫌性侵彭帥事件**係2021年11月份曝光嘅，牽涉中共中央政治局常委兼國務院副總理張高麗同中國網球手彭帥嘅性醜聞，亦係少數牽涉國家級運動員同中共最高層嘅中國大陸性侵問題。事件源自彭帥喺微博發文講述張高麗對佢有性侵行爲，又對佢始亂終棄。由於兩個人分別係中國體壇同政壇嘅知名人士，亦係第一次有當事人自我曝光同中國執政高層之間嘅性醜聞事件，呢個帖文隨後引起國際輿論關注。《紐約時報中文網》認為呢個係 Me Too 嘅指控首次觸及中共最高權力階層。

## 概要
### 彭帥披露
2021年11月2號，中國網球手彭帥喺社交媒體微博發文，自我披露同前政治局常委兼前副總理張高麗嘅特殊性關系。彭帥話，自十幾年前開始，張高麗就喺天津向彭帥求愛並發展性關系。而當時張高麗喺天津市做緊市委書記。其後張高麗到北京升做中共政治局常委，兩人斷絕聯繫。2018年，退咗休嘅張高麗再次聯繫彭帥，約佢喺北京康銘大廈打波，之後又喺佢屋企向彭帥愛。

當日下晝，彭帥話「一直冇同意」，又為張嘅藕斷絲連感到傷心難過。之後張高麗喺晚餐嗰陣向彭帥講到，「宇宙好大好大，地球就係宇宙嘅一粒沙，我哋人類連一粒沙都冇」，以此試圖說服彭帥「放低思想包袱」。又話會善待彭帥，之後兩人發生性關係。彭帥又指控張高麗老婆康潔對呢一切知情，而且未阻止並接受兩人關係發展，但就係背後對彭帥多次進行言語侮辱。彭帥將康潔嘅行為描述為好像「甄嬛傳嘅皇后一樣」，並表示逐漸為呢段感情感到痛苦：

:[...]我覺得自己是一個行屍走肉，裝，每一天都在裝，哪個我才是真的我？
:我不該來到這個世界，可又沒有勇氣去死。我好想可以活的簡單點，可事與願違。
:——彭帥喺2021年11月2號，微博呢段關係持續咗七年。彭帥話張高麗喺2021年10月31號向佢表示希望喺11月2號下晝好好傾傾兩人嘅關係。不過 2號當日，張高麗打電話畀彭帥，又話「再聯繫」，又推卸一切。彭帥最終喺悲憤交加情況下決定喺微博發文披露同張嘅經歷，同時彭聲稱知道呢個行無異於飛蛾撲火、以卵擊石。就算係咁，佢話都要講出同張嘅經歷。
上述文章喺微博留咗二十分鐘，之後畀微博官方剷咗；同時彭嘅微博賬號亦被禁言，相關關鍵字成為敏感詞。第二日，事件引起國際輿論關注。

新加坡《聯合早報》曾經刊登一段彭帥接受嘅訪問，當中彭帥否認話自己被性侵，事件引起全球好大關注，但之後BBC 記者馮兆音就揭發，採訪彭帥嘅顧功壘早係 2017 年已經離開《聯合早報》新聞部，轉到銷售部門，而呢份所謂報道，其實係中國官方嘅廣告。

## 各方反應
### 
*2021年11月3號，根據彭博社報道，中國外交部發言人汪文斌喺主持例行記者會嗰陣被問到事件，佢話：「我冇聽講過呢件事，呢個唔係一個外交問題」。

## 參考文獻
舞孃 (專輯)

《**舞孃**》（）係臺灣歌手蔡依林嘅第8張錄音室專輯，2006年5月12號響百代音樂同天熹娛樂發行，而且由音樂人阿弟仔、李偉菘、李偲菘、馬毓芬、詹宇豪同黃立行一齊監製。專輯第一主打《舞孃》，即係以動感十足嘅韻律體操做主題。

呢隻碟響臺灣嘅銷量超過30萬張，全亞洲總銷量超過250萬張；仲獲得2006年臺灣年度唱片銷量第1名、第18屆金曲獎最佳國語專輯獎。蔡依林憑住呢隻碟入圍最佳國語女歌手獎，音樂人阿弟仔憑住歌曲《舞孃》入圍最佳單曲製作人獎，最終蔡依林獲得最佳國語女歌手獎同埋觀眾票選最受歡迎女（團體）歌手獎。蔡依林響出碟之後展開咗「唯舞獨尊世界巡迴演唱會」第2輪巡演，呢場巡演喺2006年9月15號響香港體育館開始，而且喺2009年2月8號響美國安卡斯維爾結束。

## 曲目

## 人員

**曲目 #1**
* 阿弟仔－和聲編寫、和聲
* 蔡依林－和聲
* 陳文駿－錄音師
* 王俊傑－混音師
* 強力錄音室－錄音室、混音室

**曲目 #2**
* 阿弟仔－和聲編寫、和聲
* 蔡依林－和聲
* 陳文駿－錄音師
* 王俊傑－混音師
* 強力錄音室－錄音室、混音室

**曲目 #3**
* 林淑華－執行製作
* 李偉菘－和聲編寫、和聲
* 梁世韻－和聲
* 陳文駿－錄音師
* 楊大緯－混音師
* 強力錄音室－錄音室
* 楊大緯工作室－混音室

**曲目 #4**
* 小　安－結他
* 馬毓芬－和聲編寫、和聲
* 蔡依林－和聲
* 鍾國泰－錄音師、混音師
* 白金錄音室－錄音室、混音室

**曲目 #5**
* 阿弟仔－和聲編寫、和聲
* 蔡依林－和聲
* 陳文駿－錄音師
* 王俊傑－混音師
* 強力錄音室－錄音室、混音室

**曲目 #6**
* 詹宇豪－和聲編寫
* 蔡依林－和聲
* 鍾興民－弦樂編寫
* 北京愛樂－弦樂
* 楊瑞代－錄音師
* 楊大緯－混音師
* 強力錄音室－錄音室
* 楊大緯工作室－混音室

**曲目 #7**
* 李偉菘－配唱製作人
* 李偲菘－配唱製作人
* 林淑華－執行製作
* 梁世韻－和聲編寫、和聲
* 古　皓－和聲
* 劉云智－第一小提琴
* 程亞威－第一小提琴
* 陶　軼－第一小提琴
* 李　柯－第一小提琴
* 鄭凱林－第二小提琴
* 趙白樺－第二小提琴
* 董智敏－第二小提琴
* 孔　音－中提琴
* 張四化－中提琴
* 沈和群－大提琴
* 王　林－大提琴
* 劉文仁－弦樂編寫
* 陳文駿－錄音師
* 陳柏豪－錄音師
* 樊乃綱－混音師
* 強力錄音室－錄音室、混音室
* Flying Ear－錄音室

**曲目 #8**
* 小　安－結他
* 阿弟仔－和聲編寫、和聲
* 蔡依林－Rap、和聲
* 陳文駿－錄音師
* 王俊傑－混音師
* 強力錄音室－錄音室、混音室

**曲目 #9**
* 黃立行－Rap、男聲、和聲
* 蔡依林－和聲
* 陳忠宏－錄音師
* Jae Chong－混音師
* 音沛錄音室－錄音室
* Juice Shake－混音室

**曲目 #10**
* 林淑華－執行製作
* 劉云智－第一小提琴
* 程亞威－第一小提琴
* 陶　軼－第一小提琴
* 李　柯－第一小提琴
* 鄭凱林－第二小提琴
* 趙白樺－第二小提琴
* 董智敏－第二小提琴
* 孔　音－中提琴
* 張四化－中提琴
* 沈和群－大提琴
* 王　林－大提琴
* 劉文仁－弦樂編寫
* 陳文駿－錄音師
* 陳柏豪－錄音師
* 樊乃綱－混音師
* 強力錄音室－錄音室、混音室
* Flying Ear－錄音室 

**曲目 #11**
* 林淑華－執行製作
* 李偲菘－和聲編寫、和聲
* 梁世韻－和聲編寫、和聲
* 古　皓－和聲
* 劉云智－第一小提琴
* 程亞威－第一小提琴
* 陶　軼－第一小提琴
* 李　柯－第一小提琴
* 鄭凱林－第二小提琴
* 趙白樺－第二小提琴
* 董智敏－第二小提琴
* 孔　音－中提琴
* 張四化－中提琴
* 沈和群－大提琴
* 王　林－大提琴
* 劉文仁－弦樂編寫
* 陳文駿－錄音師
* 陳柏豪－錄音師
* 林正忠－混音師
* 強力錄音室－錄音室、混音室
* Flying Ear－錄音室 

**Gino Chen－音樂統籌、母帶後期處理製作人**

**Joanne Cheng－製作行政**

**Yasuji Yasman Maeda－母帶後期處理工程師**

**Yukie Fuse－母帶後期處理助理工程師**

**Bernie Grundman Mastering Tokyo－母帶後期處理錄音室**

## 榜單

### 週榜成績

### 年榜成績

## 發行歷史

## 參考

## 出面網頁
*
保良局黃永樹小學

**保良局黃永樹小學**（，簡稱**PLKWWS**）係香港西貢區一間全日制津貼小學，位於將軍澳唐賢街2號。前名是**保良局陸慶濤小學下午校**，1999年搬去現在唐賢街嘅校舍。現任校監是何猷亨先生，校長是陳瑞良先生。

## 概要

全校一共三十班，小一至小六每級五班。學生人數大約七百幾人，開辦科目有中文、英文、數學、常識、普通話、音樂、體育、視覺藝術、電腦、德育同圖書。喺2004年起咗遊泳池。2021-22年度教師人數56人，其中54人係核准編制。校訓係愛敬勤誠。

## 歷任校長
### 舊址半日制時期
*陳傑楹 女士 (1988年前 - 獲分配校舍時期，創校校長，後轉職至聖方濟愛德小學)
*何觀球 先生（1988年-1996年，創校校長，後轉職至嗇色園可信學校）
*曾碧霞 女士（1996年-1999年，分拆後繼續出任校長）

### 現址全日制時期
* 曾碧霞 女士（1996年-2018年，調任去圓玄小學）
* 陳瑞良 先生（2018年-）

## 鄰近
### 屋苑
*唐明苑
*將軍澳中心
*將軍澳廣場
*尚德邨

### 學校
*將軍澳天主教小學
*博愛醫院八十週年鄧英喜中學
*基督教宣道會宣基中學

### 商場
* PopCorn

## 交通
### 港鐵
將軍澳站B出口，右轉行一條街，「打斜」過馬路，經過隔籬將軍澳天主教小學就到。

### 巴士
#### 將軍澳天主教小學；唐賢街
796C、796E、796S

### 小巴
103M、108A、114A

## 校友
* 梁莉姿：香港女作家（2007年）

## 參考

## 出面網頁

*
艾殊莉芭迪

**艾殊莉芭迪**（，）係澳洲女子網球員同木球員，喺出世。1.66米高。

## 運動員生涯
艾殊莉芭迪係右手揸拍，2010年轉打網球職業賽。

2014年到2016年，艾殊莉芭迪曾經暫別網球壇，轉做木球員，代表出戰職業賽事。

喺2022年3月23號，芭迪再次宣佈退役。

## 威水史
* 網球女子單打最高排名：**1**（2019年6月24號）
* 網球女子雙打最高排名：5（2018年5月21號）
* 網球大滿貫最叻（女單）：
** 澳洲網球公開賽：**冠軍**（2022年） 
** 法國網球公開賽：**冠軍**（2019年） 
** 溫布頓網球錦標賽：**冠軍**（2021年）  
** 美國網球公開賽：十六強（2018年、2019年）
* 網球大滿貫最叻（女雙）：
** 澳洲網球公開賽：亞軍（2013年） 
** 法國網球公開賽：亞軍（2017年） 
** 溫布頓網球錦標賽：亞軍（2013年） 
** 美國網球公開賽：**冠軍**（2018年）
* 夏季奧林匹克運動會
** 混雙：銅牌（2021年）

## 攷

## 出面網頁

* Ashleigh Barty | Player Profiles | Players and Rankings | News and Events | Tennis Australia 
* 艾殊莉·芭迪的布里斯班旅遊小貼士 - 澳洲旅遊局 
* 
* 
* 
* 

類:澳洲網球手
類:木球員
類:女運動員
鏡測試

**鏡測試**（嚟自），又叫**鏡中測試**，英文又稱之為**鏡自我識別測試**，係廿一世紀初動物行為學上成日用嘅實驗，尤其常見於動物認知相關嘅研究。鏡測試嘅重點係想測試吓隻動物，睇佢識唔識得認得鏡入便嘅自己。一般認為，呢種測試能夠揭示隻動物有冇自我意識：自我意識係一種認知狀態，指緊個體意識到自己係一件分離嘅物體，有別於環境同其他個體；若果某隻動物有能力理解**自己**呢個概念，噉佢理應能夠（例如）用塊鏡睇到自己頭頂上有笪污漕嘢，並且郁手清理。

喺廿一世紀初嘅動物行為學同認知科學，鏡測試成為咗評估自我意識嘅其中一種標準方法。根據鏡測試嘅結果，大多數動物物種都冇自我意識，人類、黑猩猩同鬼蝠魔鬼魚等嘅物種係少數例外。不過，亦有唔少學者質疑呢種測試係咪真係量度到自我意識。又有研究指出，部分動物會以第啲方式展現自我意識，而嗰啲方式唔一定係鏡測試測得到嘅，例如係佢哋識得分自己嘅叫聲或者自己陣除，會對自己嘅聲同除有特別反應。

## 背景概念

自我意識係心理學同哲學成日討論嘅概念，指一種心靈狀態，喺呢種狀態下，個體能夠覺察到自己係一個獨立存在嘅實體，識得將自己嘅思緒、感受、身體狀況等同環境區分開嚟處理。喺認知科學同相關討論之中，**自我意識**通常會當係自我概念嘅其中一個核心組件—如果某隻生物具有自我意識，即係佢有能力將自己當成係一個對象噉去觀察，甚至反思自己嘅狀態，諗自己係點樣思考嘅。

人類以好多種方法展現到自我意識：人類嘅 BB 仔通常出世大約 18 至 24 個月後就會過到鏡測試，明白鏡入便嘅係自己。除咗識得用鏡之外，人類仲曉用語言：人類會用第一人稱代詞**我**嚟表達自己嘅內在狀態，諸如**我好眼瞓**、**我好嬲**等嘅語句，都反映講嘢嘅人對自己內部嘅狀態有一定理解；此外，人仲識得對過去嘅行為感到後悔、為未來做計劃，又會建立關於**我係邊個**嘅自我敍事。一般認為，呢啲都係高度自我意識嘅表徵。

雖然學界大致理解人類點樣展現自我意識，但有關非人動物有冇自我意識，學界仲有唔少爭議：一方面，唔少研究發現好多非人物種，譬如係黑猩猩、海豚都有可能過到鏡測試；另一方面，又有學者質疑呢種測試嘅效度，指出唔同物種會以唔同形式嚟表現自我意識，因此鏡測試根本唔能夠有效量度個概念。

## 動物研究

鏡測試呢種實驗，最初係由美國心理學家哥頓哥立（）諗出嚟嘅。其最常見嘅做法，係觀察手上嗰種動物物種，睇佢哋望住鏡中嘅自己嗰陣有咩行為，尤其係所謂嘅**針對標記**行為：研究人員會搵啲無害嘅物質畫一笪顏色喺佢哋（例如）嘅頭上面；被標記嘅動物，通常起初見鏡入便嘅自己就會有社交反應，例如展現攻擊性嘅動作呀噉，甚至重複測試咗幾次之後都仲係噉，彷彿好似試極都唔明鏡入面嗰個係自己；少數物種會有截然不同嘅行為，佢哋會去觸摸個標記，或者嘗試清理，呢啲物種就算係通過鏡測試，展現到自我意識。

成功通過鏡測試嘅動物包括有：
* 所有人科動物（矮黑猩猩、黑猩猩、猩猩、人類、大猩猩）。起初，研究者曾經認為大猩猩通唔到鏡測試，不過後來有一啲證據顯示，大猩猩亦有可能通過測試。
* 獼猴
* 樽鼻海豚
* 虎鯨
* 大象
* 歐亞喜鵲
* 部分鳩鴿科物種
* 裂唇魚
* 某啲物種嘅螞蟻

要留意嘅係，同一個物種唔同個體之間可以有個體差異。例如學界對黑猩猩做咗好多份研究，發覺唔係每一隻參與測試嘅黑猩猩都通過到鏡測試。有研究估計，就後生嘅成年黑猩猩嚟講，約莫 75% 嘅個體會過到鏡測試，同時年紀太細或者年老嘅個體，通過率就會明顯低一截。

學界曾經認為淨係得哺乳類動物先會通過到鏡測試。當時嘅學界普遍認為，自我意識能力源自腦部嘅新皮層而由於非哺乳類嘅動物腦部缺少呢個結構，學界就認為佢哋冇可能過到鏡測試。但喺二〇〇八年有研究發現喜鵲（屬於鳥類）有可能通過鏡測試，就推翻咗呢個諗法。

## 批評聲音
有唔少學者都批評鏡測試嘅使用，好多人都質疑鏡測試係咪真係能夠有效噉量度自我意識。

假如研究嘅係依賴非視覺感官嘅物種，鏡測試嘅參考價值就好有限。生物學家指，人類係咁多種動物當中其中一種視覺最發達嘅物種，喺日間光照充足嘅情況下佢哋嘅視力超越絕大部分嘅動物。相比之下，例如狗就係主要靠嗅覺同聽覺嚟感知世界嘅，呢點被指可以解釋到點解狗會過唔到鏡測試。

攻擊性亦係一個問題。有學者指，某啲物種一見到鏡中嘅自己就迅速出現有攻擊性嘅反應，好似遇到入侵自己地盤嘅同類噉款。喺呢種情況下，隻動物未必有足夠時間或者冷靜程度，去思考鏡中嘅影像實際上係乜。呢種過度嘅反應，被指係可能解釋得到點解馬騮等嘅動物未能通過鏡測試。

亦有學者討論動機呢種影響因素：喺鏡測試過程中，可能某啲動物唔覺得自己身上嘅標記有咩特別，或者個標記對佢嚟講唔夠重要，所以佢哋就冇動機去搞個標記；不過噉唔等於佢哋冇認知能力去知道鏡入便嗰個係自己。例如有一份研究，對三隻大笨象做鏡測試，當中得一隻通過測試，但係另外嗰兩隻依然展現咗某啲「可能係展現緊自我意識」嘅行為。研究人員指出，嗰兩隻象可能係覺得個標記唔重要，所以就冇特別去掂佢。

## 睇埋
*視覺
*智能
*意識
*動物認知

## 註釋

## 引用
第12屆砂拉越州選舉

**第12屆砂拉越州選舉**（）（）喺2021年12月18號舉辦，選出第19屆砂拉越州議會全體成員。

本來第18屆砂拉越州議會要喺2021年6月7號自動解散，但由於武漢肺炎疫情同馬來西亞政治危機等因素，馬來西亞聯邦宣布一度宣布進入緊急狀態，選舉被延後。

2021年11月3號，最高元首蘇丹阿都拉宣布砂拉越州緊急狀態將提前結束，並已喺憲報上刊登。噉意味住砂拉越政府已成為看守政府，而第十二屆砂拉越州選舉將喺60日內舉行。砂拉越州係繼沙巴州同馬六甲州之後，第三個喺武漢肺炎疫情期間舉行州選嘅州。
 
2021年11月24號，喺經過馬來西亞選舉委員會嘅討論之後，選舉委員會主席拿督阿都干尼喺新聞發布會上表示砂拉越第十二屆選舉提名日定喺12月6號，而投票日係12月18號，競選期12日。提前投票日就係12月14號。此外，拿督阿都干尼亦表示呢次選舉嘅標準作業程序（SOP）將由衛生部、國安會。警方以及砂災難管理委員會共同製定，並會喺制訂完成後宣布。
 
2021年12月18號，砂拉越政黨聯盟攞到76席，成功執政砂拉越州。砂拉越政黨聯盟主席阿邦佐哈里正式宣布就任第7任砂拉越首長。

## 參考
黑科技

**黑科技**本來係源自日本動漫《全金屬狂潮》嘅術語，意思指遠超出現今人類嘅科技同知識範圍外，暫時缺乏科學根據或違反自然原理嘅科技或相關產品。

而家，有啲人會用『黑科技』呢個詞語，形容一啲解決到，一直令唔少人困擾問題嘅科技產品。

## 參考
學術出版

**學術出版**係指出版當中學術性質嗰部份，即係例如出版一啲講學術研究或者科學實驗嘅文章噉，而**學術**係指寫嚟講學術嘢嘅文章，包括寫嚟做綜述嘅文（指用篇文嚟總括有關某個課題嘅文獻）或者係報告實驗得到嘅結果嘅文呀噉。

喺粵語裡便，**學術文**喺口語中又會借 一詞，稱之為 。

## 寫作

一般認為，好嘅學術文會有以下呢啲特徵：
*文獻綜述：要建基於打前嘅學術文獻；篇文嘅作者要將自己嗰啲論證建基於之前嗰啲文獻入便嘅諗頭（簡單例子：「打前嘅研究指出，A 同 B 呢兩個變數成噉嘅關係，而 B 同 C 呢兩個變數成噉嘅關係，所以我提出個假說主張 A 同 C 會成噉嘅關係」），好多時仲會諗吓打前嗰啲文獻有冇咩甩漏，同埋家陣呢篇文點樣補救到呢啲甩漏。
*創新：同時又要或多或少噉提出打前嘅文冇嘅諗頭。
***清晰**：篇文嘅每隻字都有明確嘅定義，唔會寫埋嗮啲含糊嘅字詞；每樣嘢嘅存在都有清楚嘅原因。
***簡潔**：唔會用埋嗮啲不必要嘅修辭，而且用嘅字量要有咁少得咁少，用最少嘅字數表達最多嘅意思。睇埋奧坎剃刀。
***[[邏輯]]上連貫**：每對相連嘅句子之間都有明確嘅啦掕，例如講一句定義咗個概念，下一句就俾啲例子嚟講解個概念，而且每段相連嘅段落之間都係有明確嘅啦掕，例如呢段講解咗手上嗰個理論，下一段就講吓啲人就呢個理論做咗咩研究。
*自我批評：會喺文尾講埋篇文入面嗰啲論述或者實驗結果有冇咩局限（例如係場實驗嘅結果未必能夠廣義化到去第啲情境嗰度）。
*矛盾：會講吓篇文提出嘅諗頭有冇同文獻入面嘅某啲諗頭有矛盾，或者係講吓啲結果之間有冇矛盾。
*避免用軼事證據。
等等。

## 投稿

學術研究嘅發表過程，通常都唔係一帆風順嘅。作者寫好咗初稿，需要揀選合適嘅期刊去投稿；編輯同匿名評審會對文章作出詳細評價，睇吓篇文嘅理論框架、方法學、統計分析同文獻回顧等方面有冇咩不足。好多文章喺第一次投稿嗰陣就被彈返轉頭，或者要求大幅修改。研究者需要根據意見反覆修改，再次投稿。經過幾輪修訂同審核，文章先至有可能得到接受。呢個過程反映咗學術出版係幾咁嚴謹同有競爭性。

## 睇埋
*科學
*研究
*圖書館學

## 註釋

## 引用
臺灣政區

**臺灣政區**即係臺灣本島嘅全境範圍，其中包括澎湖、金門同埋馬祖三個離島地區（俗稱外島），佢宜家係中華民國政府實際控制。

## 政區
;目前臺灣有6個直轄市、13個縣、3個市，由人民直選首長同議會。
*直轄市：臺北市、新北市、桃園市、臺中市、臺南市、高雄市。
*縣：宜蘭縣、新竹縣、苗栗縣、彰化縣、南投縣、雲林縣、嘉義縣、屏東縣、花蓮縣、臺東縣、澎湖縣、金門縣、連江縣。
*市：基隆市、新竹市、嘉義市。

## 睇埋
*臺灣史

## 參考

*劉寧顏 編：《重修臺灣省通志》，臺北市：臺灣省文獻委員會，1994年。
*施亞軒：《臺灣的行政區變遷》，臺北：遠足文化出版社，2003年。

## 出面網頁

* 
*
組合化學

**組合化學**（英文：**combinatorial chemistry**）係化學嘅一門，研究化學合成嘅過程當中點樣盡可能齋靠一個過程就產出好多（可能數以千計）唔同類嘅化合物。
點擊化學

**點擊化學**（英文：**click chemistry**）係化學嘅一門，屬化學合成，專門研究生物相容嘅細分子嘅一類化學反應。
愛上愛

《**愛上愛**》係臺灣歌手蕭亞軒嘅第六張國語大碟，發行日期係2003年5月16號。

## 曲目

## 音樂錄影帶

## 參考

## 出面網頁
*蕭亞軒 - 愛上愛 - Discogs
段落

**段落**（；）係指一篇文章當中一柞彼此之間有啦掕，都係講係同一個諗頭嘅句子。啲人開新段落嗰陣，通常都會開新行。

## 歷史
最古老嘅英國同拉丁文經典著作，詞與詞之間幾乎冇空格，而且可以用牛耕式（即係左右來回交替書寫）嚟書寫。隨住時間推移，文字方向（從左到右）逐漸標準化。詞語分隔符同句末標點變得普遍。最初將句子分組嘅方法，係使用一種叫做 paragraphos 嘅符號，好似喺新段落開頭劃一條底線咁。後來，希臘文嘅 parágraphos 演變成段落標記符號（¶）。喺中世紀嘅英文手稿裡面，可以見到呢個符號以插入形式出現在句子之間。

古代手稿亦都會用換行嘅方式，再加上下沉大寫字母來將句子分做段落。下沉大寫字母係一個超大嘅大寫字母，有時會懸掛於正文邊緣之外。呢種格式可以喺《貝奧武夫》嘅古英文原稿度睇到。懸掛式排版至今仍然用於英文排版，雖然唔算常見。現代英文排版通常用首行縮進來表示新段落，1787年手寫嘅《美國憲法》原稿就係用呢種格式。

為咗裝飾，有時會喺段落之間嘅空白位或者縮進位加入常春藤葉符號或者其他圖案。

第二種常見嘅現代英文格式係唔使用縮進，而係增加垂直空白位來形成「塊狀段落」。喺打字機上，按兩下回車鍵就會產生一行空行；專業排字師（或者文書處理軟件）則可以透過調整行距來設定任意垂直空間。呢種格式喺電子媒體上非常普遍，例如萬維網同電郵。維基百科本身就係採用呢種格式。

## 電腦

## 睇埋
*章節

## 引咗
Gram-Schmidt 正交化

**Gram-Schmidt 正交化**（）係喺一個內積空間入面，由一柞向量獲得一組正交向量嘅方法，喺線性代數同數值分析入面都好有用。好多時呢個內積空間係講緊歐幾里得空間配以標準內積（即係點積）。如果原本畀嗰柞向量係一組基嘅話，出嚟嘅結果就會係一組正交基。

畀一個矩陣，如果佢嘅直行係滿階嘅話，對佢嘅直行做 Gram-Schmidt 正交化就會得到個矩陣嘅 QR 分解（將矩陣分解成正交矩陣同三角矩陣乘埋）。
文獻綜述

**文獻綜述**（），又有叫**文獻探討**，係做研究或者寫學術文必要嘅一個步驟，指做嗰個人將有關自己做緊嗰個課題嘅文獻睇勻佢，用意係想確保自己對個課題有充分嘅認識。

一般嚟講，研究者展開新研究之前，會先翻查同閱讀相關領域最近期嘅學術文獻，目的係了解同行近年做咗啲乜、新出現咗啲乜嘢發現或者理論。咁做除咗可以搵靈感之外，亦可以避免重複咗人哋已經研究過嘅課題。到咗寫文或者進行學術討論嗰陣，研究者通常會先簡單介紹一下個研究領域，列出主要理論同研究方向，再指出現有研究入面存在嘅盲點或者限制，亦即係新研究嘅切入位。舉例講，進行新研究嘅常見原因包括係現有理論無法解釋某啲現象，或者過往研究用嘅量度方法唔夠準確等。

## 綜述文

綜述文係學術寫作中嘅常見文類，主要目的唔係引入新嘅研究結果，而係總結同整理已有研究。可以分為幾種主要類型，包括**敘述型綜述**、系統綜述、**範圍綜述**同埋元分析。研究者需要根據研究目的，選擇適合嘅綜述方法。

**敘述型綜述**最簡單，重點在於用文字敘述方式介紹某一主題下已發表嘅資料，常用嚟概括現況或指出未來研究方向。不過由於未必系統性分析方法同文獻選擇，易受作者主觀偏見影響，亦可能忽略理論同方法嘅細節。

系統綜述相對更嚴謹，有清晰嘅 protocol（研究計劃），會交代搜尋策略、選文標準、數據分析方式等，通常由團隊合作完成。系統綜述講求透明、公正，適合用嚟回答清晰嘅研究問題，例如「某種治療方法是否有效」等。

**範圍綜述**則着重描述某個領域文獻整體面貌，包括重要概念、定義同研究問題，未必針對特定假設，適合用於新興領域，為系統綜述鋪路。

元分析則屬統計導向，將多項定量研究結果統整，分析統計效應量之間嘅整體趨勢，需依循特定方法指引，適合需要綜合量化數據嘅研究者使用。

## 睇埋
*研究
*再現
*學術文

## 文獻

*Cooper, Harris M. (1998). Synthesizing Research: A Guide for Literature Reviews. *Applied Social Research Methods* (3rd ed.). Thousand Oaks, California: SAGE Publications. ISBN 978-0761913481.
*Creswell, John W. (2013). "Review of the Literature". *Research Design. Qualitative, Quantitative, and Mixed Method Approaches* (4th ed.). Thousand Oaks, California: SAGE Publications. ISBN 9781452226101.

## 引述
特務J

《**特務J**》（）係臺灣歌手蔡依林嘅第9張錄音室專輯，2007年9月21號響百代音樂同天熹娛樂發行。主要監製包括咗Lars Quang、Nik Quang、Rene Prang、Gabriel Ssezibwa、阿弟仔、李偉菘、林邁可、馬毓芬同埋薛忠銘，佢響中國大陸以《**愛情任務**》嘅名義發售。

## 曲目

## 人員

**曲目 #1**
* 小　安－結他
* 阿弟仔－和聲編寫、和聲
* 蔡依林－和聲
* 陳文駿－錄音師
* 王俊傑－混音師
* 沈聖哲－製作助理

**曲目 #2**
* 小　安－結他
* 阿弟仔－和聲編寫、和聲
* 蔡依林－和聲
* 陳文駿－錄音師
* 王俊傑－混音師
* 沈聖哲－製作助理

**曲目 #3**
* Bang Wenfu－弦樂編寫
* Jimmy Lee－鼓
* 黃韻仁－貝斯、結他、鍵盤
* 劉云智－第一小提琴
* 程亞威－第一小提琴
* 王大毛－第一小提琴
* 陶　軼－第一小提琴
* 孫　雲－第一小提琴
* 鄭凱林－第二小提琴
* 閔　紅－第二小提琴
* 董智敏－第二小提琴
* 趙白樺－第二小提琴
* 范維斌－中提琴
* 向君怡－中提琴
* 趙　丹－中提琴
* 沈和群－大提琴
* 王　霖－大提琴
* 張　博－大提琴
* 馬毓芬－和聲編寫
* 蔡依林－和聲
* 葉育軒－錄音師
* 陳伯豪－錄音師
* Phillip－錄音師
* 鍾國泰－混音工程師

**曲目 #4**
* 林淑華－執行製作
* Terence Teo－弦樂編寫
* 劉云智－第一小提琴
* 劉志勇－第一小提琴
* 陶　軼－第一小提琴
* 李　柯－第一小提琴
* 鄭凱林－第二小提琴
* 閔　紅－第二小提琴
* 張　寧－第二小提琴
* 吳　博－第二小提琴
* 馬顏春－中提琴
* 武文豪－中提琴
* 邵殿龍－中提琴
* 沈和群－大提琴
* 張　博－大提琴
* 劉　曼－大提琴
* 李偉菘－和聲編寫、和聲
* 郝　雷－和聲
* 陳文駿－錄音師
* 陳伯豪－錄音師、混音師

**曲目 #5**
* 林淑華－執行製作
* Martin Tang－結他
* 李偉菘－和聲編寫
* 蔡依林－和聲
* 陳文駿－錄音師
* 陳伯豪－混音師

**曲目 #7**
* 馬毓芬－配唱製作人
* 蔡依林－和聲
* Nik Quang－錄音師、混音師
* Lars Quang－錄音師、混音師

**曲目 #8**
* 林邁可－結他、和聲編寫、錄音師、混音師
* 蔡依林－和聲

**曲目 #9**
* 吳慶隆－弦樂編寫
* 孔朝輝－第一小提琴
* 顧文麗－第一小提琴
* 魏　喆－第一小提琴
* 隋晶晶－第二小提琴
* 尹淑占－第二小提琴
* 水　兵－中提琴
* 關　旗－中提琴
* 王　言－大提琴
* 趙羽兒－大提琴
* 蔡依林－和聲
* 林世龍－錄音師
* 馬怡群－錄音師
* 王俊傑－混音師
* 劉建安－製作助理

**曲目 #10**
* 馬毓芬－配唱製作人
* 蔡依林－和聲
* Nik Quang－錄音師、混音師
* Lars Quang－錄音師、混音師

**曲目 #11**
* 林邁可－結他、和聲編寫、錄音師、混音師
* 蔡依林－和聲

**曲目 #12**
* 馬毓芬－配唱製作人
* 蔡依林－和聲
* Nik Quang－錄音師、混音師
* Lars Quang－錄音師、混音師

**陳天佑－母帶後期處理製作人**

**Yasuji Yasman Maeda－母帶後期處理錄音師**

**Yukie Fuse－母帶後期處理錄音助理**

## 榜單

### 週榜成績

### 年榜成績

## 發行歷史

## 參考

## 出面網頁
*
Michael Chang

**Michael Chang**可以係：

* （1898－1973），聖公會頭一位唐人主教

* 張勉治（Michael G. Chang），美國史學家
* （1951－），臺灣藥學家同企業家
* 張德培（1972－），美國網球員，1989年法國網球公開賽男子單打冠軍
* （1999－），臺灣藝人

## 攷
波拿米路天奴域

**波拿 米路天奴域**（，）係塞爾維亞退休足球員同埋足球領隊。

佢喺1962年開始踢職業賽，1976年掛靴。其後佢開始教波，2009年退休。佢喺1986至2002年連續五屆世界盃，帶住五支唔同嘅足球代表隊踢決賽週，頭四次都可以突破分組賽，唯獨2002年帶住世界盃初哥中國就喺分組賽出局。

## 參考
緊緻李羣

喺數學入面，**緊緻李羣**（）係一種李羣，佢作為拓撲羣係一個緊緻羣，例子包括：

* 圓羣\mathbb{T}、環面羣\mathbb{T}^n
* 正交羣O(n)、特殊正交羣SO(n)同埋佢嘅覆蓋羣旋量羣\mathrm{Spin}(n)
* 酉羣U(n)、特殊酉羣SU(n)
* 例外李羣G<sub>2</sub>、F<sub>4</sub>、E<sub>6</sub>、E<sub>7</sub>、E<sub>8</sub>嘅緊緻版本

## 參考資料

### 書目

* 
* 
*
緊緻羣

喺數學入面，**緊緻羣**係一種拓撲羣，佢底下嘅拓撲空間係緊緻嘅。緊緻羣同非緊緻羣相比，就好似有限同無限相比噉樣。緊緻羣有好多性質同有限羣都好類似。
利寶閣集團

**利寶閣集團**（Li Bao Ge Group Limited）係香港一間連鎖酒樓集團兼上市餐飲投資控股公司（），1998年由陳振傑創立，喺香港同中國都有業務，主要係以「利寶閣」（Star of Canton）品牌提供中式筵席同餐飲服務。

而家佢哋喺香港有4間分店，喺中國同阿里巴巴旗下嘅盒馬合作開設「店中店」。另外，佢哋喺2020年1月收購咗銷售燒味為主嘅新玖記。

佢哋不時會以唔同中菜（例如點心、片皮鴨同大閘蟹嘅放題做賣點，亦有搵肥媽做廣告宣傳。

由於肥媽嘅親中派立場，加上陳振傑另外出任副主席嘅組織現代管理 (飲食) 專業協會曾經發聲明祝賀立法會通過未經諮詢或香港人同意嘅2021年完善選舉制度修例，所以有啲黃色經濟圈支持者會將利寶閣當做藍店。

## 參考


## 出面網頁
*
北崙河

**北崙河**喺越南喊做**滝加龍**（，「加龍河」）係一條流入北部灣嘅河，發源喺十萬大山，部份河橛着作爲中越邊界。

## 流域情況
北崙河幹流係八莊河，經板八（左江壯語：八村）向東北流經那把、那生、板蒙、那巴啲埞，喺北崙東南佮由黃關過來噶河向東南流，所以成條河得名北崙河；跟尾向南經那桐，再向東按順序佮支水灘散江、那良江。前者作爲邊界河向東北過中越 Phong Sinh 關口、灘散-Pò Hèn關口再流多約7 km佮落北崙河喺大河西；後者發源自兩條支喺那良北、東北，喺那良鎮北便約2 km喺那樓佮流轉南經那良街西，再南多大概4.5 km入北崙河喺細迭南、越南 Thán Phún 北。由此，北崙河向東南流大概20 km經稔里、越南 Pác Na、Phình Hồ、Lục Phủ 入東興-芒街，喺兩城中心位置分成兩支，一支照舊係邊界河流多9 km向東經羅浮佮羅浮江之後出海；一支向南流穿過芒街市大概8km到海春（）出海喺越南境內，出海口面對茶古島玉山（）。

北崙河幹流長98 km，比降2.53‰，流域面積1187 km2（中國境內830 km2）。年均徑流量16.67×108 m3。

## 歷史
北崙河曾經喊做**安南江**（，自官話；）喺清朝地圖同埋法國人啲早期地圖當中，並作爲邊界河；但法國人攞到交趾支那之後就有地圖畫界線到防城江去（見續議界務專條所涉爭議）。另外喺法國人啲地圖裏頭，「北崙」係記「Pac-Lan」。至於越南名畀條江，來源可能係舊地圖噶加龍（）笪埞，喺灘散-北崙交匯埞北便1.5公里左右啲埞；而交匯埞對岸曾經仲有地名「北市」（）喺越南、係做交易噶重要埞方。另外灘散江上游曾經仲記有一隻「南市」（）喺越南便、戥「北市」照映但細過，埞大概即而今Pò Hèn關口。至於那良、板八，就分別有記成「Na Luong」、「B. Pat」。

## 攷
自我批評

**自我批評**（**self-criticism**）係指一個個體評價自己嘅過程，好多時涉及佢諗吓自己有冇咩不足之處。
## 睇埋
*自我意識
亨利·勒貝格

**亨利·里昂·勒貝格**（**Henri Léon Lebesgue** ，）係一個法國數學家，出名發明咗勒貝格積分。

## 出面網頁
楊施詩

**楊施詩**（Cecilia  Yeung），是一位土生土長香港人，亦是一位一勇於挑戰自己的年輕創業家。

Cecilia畢業於美國三藩市大學，獲得 市場學 及 環球商業學 雙學位。曾經參選香港小姐 及 後加入無綫電視成為藝人，參演過電視劇《胭脂水粉》、《法證先鋒》之演出。淡出螢幕後，曾任職美容及化妝品業務之市場推廣經理，及後成為獵頭公司的亞洲區域主管，屢獲殊榮。

楊施詩(Cecilia Yeung)具備資深的獵聘和培訓經驗，於香港這個發展一日千里的企業環境中佔據一定地位。她的客戶包括亞洲區內的國際企業高層人員。

Cecilia注意到市場上對於全面的人生顧問服務有極大需要，因此創辦了ActionPlan，運用自己的專業背景協助職場男女實現個人夢想，尋找生活上、事業上以至人際關係方面的平衡點，活出快樂人生。

個性積極的她，樂於與人分享正面的人生觀，透過度身訂造的路線圖，助您逐步踏上成功路。能夠助您成功尋找有意義的人生，就是她的成就所在﹗

## 參考
關於 | Action Plan (actionplanasia.com)
## 出面網頁
*
OpenAI

**OpenAI** 係美國一個人工智能研究組織，開發咗幾隻大型語言模型同圖像生成模型等，包括ChatGPT。

## 參考

## 睇埋
*ChatGPT
奶油包

**奶油包**又叫**忌廉包**（），係香港一種甜麵包，將麵包切出開口，再加入鮮忌廉作為餡料，之後再將椰絲灑喺麵包嘅表面。由於奶油包經常會灑上椰絲，所以又被稱為「椰絲奶油包」或者「椰絲忌廉包」。

香港嘉頓亦推出獨立包裝嘅奶油包，叫「嘉頓忌廉檳」。
歷史文件

**歷史文件**（英文：**historical document**）係指一啲描述有關某啲人、事或者地方嘅資訊嘅文件。

呢啲文件喺社會科學嘅研究上好有用－社會科學想研究社會，成日都想比較同分析唔同時間或者唔同地方嘅社會嘅情況（例如「香港喺 1970 年至 1980 年間嘅經濟係點」），所以描述人同事嘅檔案就啱嗮攞嚟做呢啲研究；好似經濟學噉，就好興用紀錄經濟嘅檔案嘅數據嚟做研究（檔案研究）。
## 攷
文獻保養

文獻嘅**保養**（）係圖書館學上嘅一樣重要工作，指嘗試做各種嘅嘢嚟令啲文件冇咁易爛。

文獻嘅保養可以涉及好複雜嘅功夫，會用到化學上嘅知識，例如係「邊隻邊隻材料喺咩環境下容易同空氣入面嘅嘢有化學反應」等嘅知識可以幫手知道一本書要擺乜嘢地方先會襟擺啲。

## 睇埋
*收藏

## 攷
科技研究

**科技研究**（，簡稱**STS**）係一個跨學科領域，將科技嘅專門知識納入廣泛嘅歷史、文化同社會範疇。

## 睇埋
*科學研究
高科技

**高科技**（，又寫做），又叫**高新科技**，係指喺呢個時代入面最新同最頂尖嘅科技。呢個係一個相對嘅概念，今時今日畀人叫「高科技」嘅嘢，過多十年八年後就已經未必再係。
工程管理

**工程管理**（）係工程學同管理學嘅分支，主要涉及工程實施嘅管理應用範疇。
工藝變遷

**工藝變遷**（），又叫**工藝發展**（），係工藝嘅發明、創新同埋擴散過程，令工藝可以持續改進同普及。

例如由石器轉變成銅器，或者陶器演變成磁器，由手執鋤頭變成牛犂，都屬於工藝變遷。工藝有兩部份，一部包含架生，亦即工具。另一部包含技巧，亦即技術。工藝變遷都包含兩者變遷。
人因可靠性

**人因可靠性**（）係人因工程入面一個概念，探討人喺各種領域（譬如製造業、醫學、核能）嘅可靠性。
馮德萊恩

**馮德萊恩**（**Ursula von der Leyen**，）係德國政治人，2019年接任歐洲委員會主席。

馮德萊恩響比利時出世，母語係德文，法文同英文都好流利。馮德萊恩係舊陣時服務漢諾威王國嘅Albrecht家族後代。

## 出面網頁
漢斯貝特

**漢斯貝特**（**Hans Bethe**，）係德國出世嘅猶太裔美國物理學家，憑住恆星核合成嘅研究，攞到1967年諾貝爾物理學獎。
斯托夫人

**斯托夫人**（**Harriet Beecher Stowe**，）係美國女作家，出名作名有用廢奴做主題嘅小說《湯叔叔間屋》（*Uncle Tom's Cabin*）。
查理斯威爾遜

**查理斯威爾遜**（**Charles Thomson Rees Wilson**，）係英國物理學家，憑住發明雲室攞到1927年諾貝爾物理學獎。
## 出面網頁
馮內果

**馮內果**（**Kurt Vonnegut**，）係美國作家，憑住後現代主義黑色幽默嘅作品而出名。

## 出面網頁
Dr. Dre

**Dr. Dre**（），原名**Andre Romelle Young**，係美國Hip hop歌手，1985年出道，成名後搞生意，創辦娛樂公司Aftermath同音響設備公司Beats。

## 出面網頁

類:Hip hop歌手
艾華亞圖

**艾華亞圖**（**Alvar Aalto**，）係芬蘭畫則師，作品包括赫爾辛基嘅芬蘭地亞會堂。

## 出面網頁

類:畫則師
類:芬蘭人
尤金·維格納

**尤金·維格納**（**Eugene Wigner**，）係匈牙利出世嘅美國物理學家，憑住原子核同基本粒子物理理論嘅研究，攞到1963年諾貝爾物理學獎。
腓特烈桑格

**腓特烈桑格**（**Frederick Sanger**，）係英國化學家，先後喺1958年同1980年攞到諾貝爾化學獎，至今只係得佢同埋卡爾·夏普斯攞過兩次諾貝爾化學獎。
參考文獻

**參考文獻**（，）係學術出版上嘅一個重要概念，指喺一篇學術文裏面註明返話「呢個諗法係由邊個邊個喺邊年邊年講過嘅」：學術研究往往會想將自己嘅諗法建基喺第啲研究者嘅諗法之上，又或者係批判第啲研究者嘅見解，而喺呢啲情況下，寫一篇文嘅人通常要喺篇文入面註明返「呢個諗法係由某個人講過嘅」。

註明參考文獻嘅格式有好多種；唔同嘅期刊對要求亦都唔同，但係學術用嘅可以粗略分兩大類，第一類係將參考順次序編號碼，再跟號碼擺入腳註或者尾註，第二類係所謂作者年份格式（，又叫 ，哈佛格式），原則上就係將引用嘅作者名嵌入文章，但係有啲格式或者某啲情況下，因為為求準確，會再用括弧或者第種方法寫埋年份；作者年份格式入面嵌入嘅作者名同（如果適用）年份叫 ｢文內註｣（）。

用順序編號碼嘅方法有例如IEEE格式；用作者年份格式嘅有例如APA格式同MLA格式等等。順序編號碼嘅格式又分號碼可以當名詞用同號碼齋係號碼兩種，前者又叫溫哥華格式（），IEEE格式係其中一個例子，不過更常見例子會係醫學用嘅ICMJE格式。

無論係邊種格式，引用參考文獻嘅文章都一定會跟一張一覽表，寫明啲號碼或者作者年份究竟係代表邊篇文、邊本書或者乜嘢第啲嘢。用作者年份嘅格式呢張表會叫 ｢參考文獻｣ 或者 ｢參考資料｣（），但係如果用編號，呢張表通常會叫 ｢參考書目｣（）；參考資料淨係會寫低引用過嘅資料，但係參考書目可以加埋睇咗但係冇引用嘅嘢。

學術以外（例如報紙雜誌）有時亦會要寫參考文獻，有時會沿用學術嘅做法，但係亦另外有冇咁複雜嘅格式。

## 例
### 作者年份格式
作者年份格式嘅原則係用正常嘅語法，將引用嘅作者名正常嵌入文章，例如，用APA格式可以寫：
:根據李國良（1983），應用文可以分三類
:根據李國良（1983，頁1），應用文可以分三類
:李國良（1983，頁1）認為應用文可以分三類
唔想或者唔可能將作者名嵌入文章，又或者格式規定，就要將作者同作份擺入括弧，掕喺句尾，例如，用APA格式可以寫：
:應用文可以分三類（李國良，1983）
:應用文可以分三類（李國良，1983，頁1）
上面句嘢意思係話「應用文可以分三類」呢個諗法由李國良呢位作者喺 1983 年嘅一篇文或一本書入面講過。實際上係邊篇文或者邊本書，就要喺文章後面加個一覽表寫明。冇個表，引咗出處都係冇用嘅，因為同一個作者可能喺嗰年出過多過一篇文或者多過一本書。

唔係所有呢種格式都寫年份，例如MLA格式嘅文內註通常淨寫作者名：
:根據李國良（1），應用文可以分三類
:應用文可以分三類（李國良，1）

### 溫哥華格式
溫哥華格式嘅號碼可以當名詞用，情況類似作者年份格式嘅文內註；用返上面例子，用IEEE格式（姑且唔理註一會點寫）會類似咁：
:根據[1]，應用文可以分三類
:根據[1，頁1]，應用文可以分三類 
又或者咁：
:應用文可以分三類[1]
:應用文可以分三類[1，頁1]

### 其他格式
學術上嘅其他格式會係順序排號碼，再用腳註或者尾註；中文傳統上係寫括弧註幾號，英文就號碼用上標：
:應用文可以分三類（註一） 
:應用文可以分三類1　

## 特別情況
### 轉引
轉引係引用參考文獻嘅時候，引用嘅地方唔係原始出處，而係第三方資料。有時搵唔到原始出處會咁引，但係咁樣通常唔係嚴謹嘅做法。

### 冇出處嘅引用
唔係所有嘢都有出處，冇出處嘅話就冇辦法用一般嘅引用方法。有啲冇可能有出處嘅嘢，例如原住民嘅傳統知識（），喺某啲格式可能有特別做法。

## 睇埋
*抄襲
*參考
*語言學上講嘅據由

## 引咗
約翰·杜威

**約翰·杜威**（**John Dewey**，）係美國哲學家，屬實用主義學派，亦係現代教育嘅改革者。
華特葛羅佩斯

**華特葛羅佩斯**（**Walter Gropius**，）係德國建築師，包浩斯嘅始創人。

## 出面網頁

類:畫則師
類:德國人
胡賽爾

**胡賽爾**（**Edmund Husserl**，）係奧地利哲學家，創立現象學哲學學派。

## 出面網頁
邁特納

**邁特納**（**Lise Meitner**，）係奧地利出世嘅瑞典物理學家，最出名成就係做咗頭一位解釋核裂變現象嘅人。
打底

**打底**指着唔透視嘅若干貼身衣物，於其他衣物之內；以上身計，靠底衫或胸圍等；以下身計，靠底褲或打底褲等。

喺現代文明社會，性成熟者出席一般社交場合嘅主流衣着模式之中，女嘅上身同下身都打底（多數分別起碼𢫏住𢆡頭，同埋陰毛［如有］、屁股罅及閪），男嘅下身打底（一般最少遮住陰毛［如有］、屁股罅、脧及膥袋）而上身打唔打底都無所謂。

打底除咗可能係他人可見裝扮嘅一部分之外，重擔當其他角色，例如防止走光、承托胸部或陰部、令人舒適同輔助運動等。有人由於各種原因而**唔打底**／**無打底**，噉嘅狀態又俗稱**真空**，採用此着法者，可能係為咗舒服、健康同表現性感等。

## 睇埋
*裙底風光
*唔戴奶罩
*冇着底褲
哈莉特塔布曼

**哈莉特塔布曼**（**Harriet Tubman**，）係美國社會運動家，積極參與廢奴運動，晚年參與爭取女性選舉權運動。
章節

**章節**（）係指書或者第啲出版物當中，自成一段嘅部份，通常有返咁上下長。

## 組織方法
要組織章節，可以用好多種唔同方法。

## 簡史
喺古代文明時期，書籍通常係以紙莎草卷或羊皮卷嘅形式存在，每卷載有嘅文字量同現代書籍嘅單章節差唔多。呢個就係點解近代重新出版同翻譯呢啲時期嘅作品時，章節經常會標示為「第一卷」、「第二卷」等等。

喺印刷術啱啱普及嘅年代，長篇作品通常會分開幾卷出版——就好似維多利亞時期嘅「三卷本小說」咁，每卷再劃分成好多章。現代嘅合訂本再版往往會保留呢種分卷方式。有啲版本會全書連續咁編章節號碼，例如「第二卷」可能直接接住「第九章」；但亦都有版本會每卷重新計過（即係「第二卷第一章」）。雖然而家好少再將小說分冊出版，但仲有好多作者習慣將作品分成「卷」或者「部」，再細分做章節。《魔戒》就係個經典例子：雖然通常出三冊實體書，但內部分成六「卷」，每卷都有獨立嘅故事段落。

## 另見
*目錄
*索引

## 引咗
總結

**總結**（**conclusion**）係指一本書或者第啲出版物當中最尾嘅一個段落，用嚟大致噉講返成本出版物入面嘅主要諗頭。
佐治·拉齊奇

**佐治·拉齊奇**（；）係塞爾維亞一個足球員，司職進攻中場。

## 出面網頁

* FPL profile
鄰女語

係一部清末嘅小說。

鄰女語嘅作者憂患餘生，原名係連夢青。小說喺光緒癸卯（1903年）六月喺《繡像小說》第六到十、十三、十五到二十號連載，之後由商務印書館發行單行本。故仔係講一個官宦子弟金不磨北上嘅見聞同八國聯軍攻陷北京、義和團運動嘅故事，係清未關於庚子事變為題材嘅重要小說，不過全書未寫完，只係得十二回。
打底褲

**打底褲**係種覆蓋面大於底褲，唔透視嘅緊身褲，用途包括防止走光同保暖。
## 睇埋
*打底
摘要

**摘要**（英文：**abstract**）係指一段短短哋嘅字，用嚟大致上講吓一篇出版物（書或者學術文呀噉）嘅內容係乜，通常會擺喺啲人臨睇篇嘢嘅內容之前會睇嘅地方。

例如响英文學術文裏面，一篇文嘅摘要通常會係 150-200 字左右咁長，而且會擺响篇文嘅第一頁（臨睇啲內容之前會睇嘅地方）。

摘要好有用，可以幫摷文獻嘅人快速噉判斷一份文獻「係咪自己有興趣想詳細睇嘅嘢」。

## 攷
加伊式拉丁字母

**加伊式拉丁字母**係之前塞爾維亞-克羅地亞文嘅兩種文字之一，源自克羅地亞語言學家同埋政治人（Ljudevit Gaj）喺1830年寫成嘅書 *Kratka osnova horvatsko-slavenskog pravopisanja*（克羅地亞-斯拉夫拼字法嘅一個簡短綱要）。廣泛用嚟書寫塞爾維亞文、克羅地亞文同波斯尼亞文，呢個字母表亦有一個稍為修改過嘅字母版本用來書寫斯洛文尼亞文同黑山文。

## 字母表

原本嘅加伊字母仲有一個二合字母 ，後來俾  取代。

## 註

## 出面網頁
* Omniglot（）
水房

**水房**（粵拼：seoi² fong⁴），又叫**和安樂**，係個黑社會組織，衍生自和勝和及香港汽水廠**安樂水房**，喺香港同澳門都活躍。

## 參考
標題

某份作品嘅，係指嗰份作品嘅名，通常係由作者俾嘅，但係亦有啲情況係第啲人俾。當中**作品**可以係書、畫或者文章等都得。

## 嗌法

喺廿世紀嘅英文當中，標題叫做  ，而根據二十一世紀初嘅語言學研究，呢個詞已經借咗入香港粵語嘅口語之中，作粵拼 **** 噉嘅音，粵語同音漢字為**呔圖**。

## 應用
喺資訊爆炸嘅年代，標題嘅功能零舍重要。噉係因為標題係注意力嘅篩選器。啲人面對堆積如山嘅文件、新聞報道或者網頁，往往會留意邊啲標題最有吸引力，迅速決定係咪值得投放時間去睇。精準而有創意嘅標題，能夠喺幾秒鐘內捉住讀者嘅好奇心，成功將自己嘅內容突顯出嚟。例如搜尋器最佳化相關嘅討論就講到呢樣嘢。亦可以睇下注意力經濟講到，企業之間爭消費者嘅注意力。

## 網頁

用 HTML 寫網頁嗰陣，網頁嘅標題通常會擺喺 head 嗰部份入便，用 `<title>` 嘅 tag 括住，瀏覽器讀到就會將網頁嘅標題顯示喺視窗嘅左上角。

## 睇埋
*頭條
*創作
*出版
*圖書館學

## 引咗
高維泰

**高維泰**（；綽號：**阿泰**／**Witness**／**微辣新一哥**／**67泰**／**天王泰**；性別：男；）係個魔術師、KOL傍演員，同林茂發𪐀㨢密切，被傳媒稱為「加蔥頭馬」。高氏於2020年10月成為微辣文化嘅藝人，於劉靜儀自殺後無幾耐一度活躍恁經互聯網公開表達自己對此之意見，有別於多數前同事，並於2023年7月30號宣佈已經退出爾檔嘢，喠（大概）話以後唔再做網絡紅人。不過，高氏响二〇二三年九月十四號開始𠺬自己嘅YouTube頻道恢復商業活動，到唨二〇二四年一月廿九號更再次參與林氏𠹭邊嘅同類節目。。讀過濠江中學附屬小學、濠江中學傍等。

## 網頁
*高維泰油管：https://youtube.com/@Witness_Kou
*高維泰面書：https://www.facebook.com/witness.kou、https://www.facebook.com/profile.php?id=100063443906681
*高維泰埃豬：https://instagram.com/witness_kou
*高維泰串：https://www.threads.net/@witness_kou
*高維泰B站：https://space.bilibili.com/140393765

## 參考
羅拔·柏德烈·班尼狄

**羅拔·柏德烈·班尼狄**（，）係美國舞台劇、電影、電視演員同埋作家。佢25年嘅職業生涯包括70多部電視同電影作品。佢最出名嘅係佢喺電視連續劇《狙魔人》、《青春無罪》同埋喜劇電影《Waiting...》。

## 出面網頁
* 
* 
* Louden Swain
* CBS Threshold – Rob Benedict webpage
* Interview Rob Benedict with www.mycoven.com Nov. 2011
班尼狄 (姓)

**班尼狄**／**班尼迪**係英文名詞**Benedict**嘅翻譯。
*姓或名此者包括：
** 白保羅
** 羅拔·柏德烈·班尼狄
**班尼狄甘巴貝治

*以其命名嘅事物有：
**班尼迪蛋
## 睇埋
*本篤
狗仔，Go!

《**狗仔，Go!**》（）係美國加拿大卡通，2021年推出，由亞當·佩爾茨曼（Adam Peltzman）創作，由製作，最先喺Netflix開播。角色係一班狗。2021年1月24號首播，總共9集。

第二季喺2021年12月7號播出。第三季喺2022年9月19號播出。第四季喺2023年11月27號播出。

## 每季同開拍時間

## 參考


## 出面網頁
* 
*
四季 (曲)

《**四季**》（）係意大利作曲家韋華第喺1723年創作嘅小提琴協奏曲，分做四個章節：《春》（*La primavera*）、《夏》（*L'estate*）、《秋》（*L'autunno*）、《冬》（*L'inverno*）。
拳王

**拳王**可以係：
*拳王阿里
*拳王 (2012年電視劇)
*拳王 (2021年電視劇)
*拳王 (1991年電影)，1991年嘅香港電影。
*拳王 (2003年電影)，2003年嘅香港電影，又叫《無敵拳王》，由樊少皇主演。
蛇夫宮謠言

**蛇夫座謠言**係指一個喺網上流傳，話美國太空總署確認射手座同天蠍座之間，仲有新嘅蛇夫座，令12星座大洗牌。

消息最初係喺《Cosmopolitan》雜誌入面社，當中提到理由係現今太陽喺黃道上通過嘅星座同以前已經好唔同，地球軸心位置已經改變。消息之後得到《紐約每日新聞報》（New York Daily News）同《基督教科學箴言報》（Christian Science Monitor）報導，後來仲有好多媒體跟進。

由於事件引起唔少騷動，美國太空總署之後要澄清，話地球軸心變動嘅說法冇錯，但唔代表大家過去一直認為嘅星座有錯。而天文學同占星學唔同，因為「占星學」唔係科學，天文學上嘅認定唔會影響占星學，而佢哋只係專注科學。

## 喺現實社會嘅誤傳
* 無綫電視節目《東張西望》曾經喺2016年9月26號，發佈咗呢個謠言，而受到批評。

## 參考
化學生物學

**化學生物學**（英文：**chemical biology**）係化學同生物學嘅一個結合領域，研究點樣將化學上嘅技術應用嚟控制生物系統，例如研究點樣用化學合成（一種化學技術）嚟整分子同埋呢啲分子可以點攞嚟左右或者控制細胞（生物系統）。

## 攷
逆合成分析

**逆合成分析**（英文：**retrosynthetic analysis**）係合成有機化合物嗰陣用嘅一種技巧，指攞住想要嗰種有機分子，概念上將佢轉化做簡單啲嘅前置分子（同時唔好理「啲前置分子靠乜反應變做目標分子」住），一路推導啲前置分子係乜，直至得到嗰啲前置分子冚唪唥都係容易攞到嘅分子為止－最後得出「若干種容易攞到嘅分子」同埋「呢種分子要經過邊啲步驟結合先可以變到想要嗰種分子出嚟」呢兩樣資訊。

## 攷
全合成

**全合成**（英文：**total synthesis**）係指將一啲簡單而且易攞到嘅原料完全噉合成做一啲複雜嘅分子。

## 攷
半合成

**半合成**（英文：**semisynthesis**）係化學合成嘅一種，指用由天然資源嗰度提取嘅化合物嚟做反應物產生新嘅化合物。

## 攷
立體化學

**立體化學**（英文：**stereochemistry**）係化學嘅一個子領域，專門研究原子等粒子嘅空間特性，例如係研究「一粒水分子入面嗰兩粒氧原子之間成咩角度」呢類嘅課題。

## 攷
微分流形

**微分流形**（或differential manifold）係一種流形，透過圖集畀咗佢一個微分結構（differentiable structure），令人可以喺上面好似平時歐幾里得空間噉做微積分。
生物物理化學

**生物物理化學**（英文：**biophysical chemistry**）係物理化學同生物學嘅一個結合領域，研究點樣將物理化學上嘅知識應用嚟研究生命。
物理有機化學

**物理有機化學**（英文：**physical organic chemistry**）係指用物理化學上嘅知識嚟分析有機分子嘅研究。

## 攷
同胚

**同胚**、**拓樸同構**或者**雙連續函數**（、**topological isomorphism**或**bicontinuous function**）係指兩個拓樸空間之間嘅一個連續映射，佢有個連續嘅反映射。同胚係拓樸空間範疇入面嘅同構。
不可數集

**不可數集**（或uncountably infinite set）係一種無限集，佢入面嘅元素多到「數唔到」，意思即係無辦法同自然數集\N形成一一對應。
Benedictus

拉丁文名 （意思係 ｢讚美｣）係基督教常見人名，聖公會譯**本德**，其他教派（包括天主教）譯**本篤**（），可以指：
* 聖本篤，意大利隱修士，本篤會會祖
** 本篤會（Benedictines），天主教修會
** 本德會（Benedictines），聖公會修會
** ，香港中學
* 教宗本篤
** 本篤一世
** 聖本篤二世
** 本篤三世
** 本篤四世
** 本篤五世
** 本篤六世
** 本篤七世
** 本篤八世
** 本篤九世
** 真褔本篤十一世
** 本篤十二世
** 本篤十三世
** 本篤十四世
** 本篤十五世
** 本篤十六世
* 對立教宗本篤
** 
** 
** （兩位）
## 睇埋
*Benedict／班尼迪／班尼狄——「Benedictus」喺英文嘅對應名（天主教一樣係統一譯 ｢本篤｣）

## 參考資料
Serge Lang

**Serge Lang**（）係一個法裔美國數學家，因為佢喺數論方面嘅工作以及著作大量數學教科書出名。
Kenisha Pratt

**Kenisha LaCarol Pratt**（），係美國女詞曲作家同監製。佢透過為Brandy Norwood、Toni Braxton、TLC、Yahzarah、Burhan G、Hadise同埋佢細佬K-Young寫歌而出名。

## 詞曲創作作品
* Brandy – "Anybody", "Apart", "What About Us?", "Nothing", "When You Touch Me", "Wow" (*[[Full Moon (Brandy album)|Full Moon]]*; 2002)
* TLC – "Over Me" (*[[3D (TLC album)|3D]]*; 2002)
* Toni Braxton – "Always", "Selfish" (*[[More Than a Woman (album)|More Than a Woman]]*; 2002)
* Yahzarah – "One Day" (*Blackstar*; 2003)
* Toni Braxton  – "Whatchu Need" (*[[Ultimate Toni Braxton]]*; 2003)
* Brandy – "Afrodisiac", Sadiddy" (*[[Afrodisiac (Brandy album)|Afrodisiac]]*; 2004)
* Hadise – "Bad Boy" (*[[Sweat (Hadise album)|Sweat]]*; 2005)
* K-Young – *Learn How to Love * (2005)
* Mimi Terrell – "Give It to Me" (*It's Mimi*; 2005)
* Booty Luv – "A Little Bit" (*[[Boogie 2nite (album)|Boogie 2nite]]*; 2007)
* Burhan G – "Can't Let U Go", "This Is Our World" (*Breakout*; 2007)
* Li Yuchun – "My Kingdom" (*[[Mine (Li Yuchun album)|Mine]]*; 2007) 
* Sibel – "I'm Sorry" (*[[The Diving Belle]]*; 2008)

## 參考
Have A Sweet Gym

《**Have A Sweet Gym**》（**Have A Sweet Gym**）係香港電視娛樂製作嘅飲食節目，由江𤒹生主持，2021年11月22號到12月10號逢禮拜一到五 22:30－23:00 喺ViuTV播。節目主持每集請嚟唔同嘉賓為佢哋整甜品，而嘉賓就要做完指定健身運動先至有得食。

## 每集一覽

## 出面網頁
*ViuTV：Have A Sweet Gym

## 電視節目變遷
特務戇J

《**特務戇J**》（）係2003年4月11號響英國上畫嘅一套間諜喜劇片，呢套片係路雲雅堅遜領銜主演，執導，佢上畫之後即有1.6億美元嘅票房紀錄（預算4000萬美元），製作公司係StudioCana同埋Working Title Films。

## 演員表
*路雲雅堅遜 飾 Jonny English
*Natalie Imbruglia 飾 Lorna Campbell
*Ben Miller 飾 Angus Bough
*尊麥高維治 飾 Pascal Sauvage
*Trevor McDonald 飾 Newsreader

## 電影原聲帶
*電影原聲帶由英國作曲家製作

## 評價
《特務戇J》響爛番茄度上頭嘅122條評論，呢套片嘅支持率只得33%，評分4.8/10；喺Metacritic上頭嘅32條評論只有51分（滿分100分）。

## 睇埋
*《特務戇J之救國大業》
*《特務戇J：神級歸位》

## 參考

## 出面網頁

* 
*
生物無機化學

**生物無機化學**（英文：**bioinorganic chemistry**）係生物化學嘅一個子領域，睇重研究金屬喺生物學當中扮演嘅角色。

## 睇埋
*生物化學
*無機化學
## 攷
牆外

《**牆外**》係2021年推出嘅國語歌，由中華民國福建省金門縣觀光處委託黃明志等人創作，為當地做旅遊宣傳。其首次發表，係以音樂影片形式  喺2021年11月12號上載到 Youtube 平台，其中男主唱係黃明志，女主唱叫做「小花」，過咗一日，播放次數已經唔止百萬。外界紛紛話呢首歌有諷刺中共嘅政治意味，又同先前引起咗此類風波嘅歌《玻璃心》相提並論，不過黃明志同縣長楊鎮浯各自公開論及相關指稱時，並唔承認。

## 註

## 參考

## 出面網頁
*
生物有機金屬化學

**生物有機金屬化學**（英文：**bioorganometallic chemistry**）係化學嘅一個子領域，研究有機金屬化合物喺生物入面扮演嘅作用，對藥嘅研發嚟講好有用。

## 睇埋
*有機化學
*藥物化學
## 攷
固體化學

**固體化學**（英文：**solid-state chemistry**）係化學嘅一個子領域，研究處於固體狀態嘅材料嘅合成同特性。

## 睇埋
*化學
## 攷
樓上

**樓上**係香港嘅一間連鎖海味鋪，喺1998年成立，依家總部位於沙田大圍，另外喺澳門都有分店。亦有用電子商貿平台天貓，向中國大陸消費者銷售產品。佢起初專賣燕窩，叫**樓上燕窩莊**，後來慢慢引入各款海味，亦有賣急凍肉類同海產。

佢地亦開始推出一啲「限定店」，只會喺有關位置經營一段短時間。另外，佢哋亦將品牌延伸，喺大圍同土瓜灣以「樓上」嘅名義開設咖啡室。

## 廣告宣傳
佢哋曾經搵過鄭裕玲同I Love You Boyz賣廣告，另外亦喺2021年有份贊助無綫電視節目《男神廚房》。

## 參考


## 出面網頁
* 官方網頁
* 
* 樓上嘅Instagram頁
犯罪心理學

**犯罪心理學**（英文：**criminal psychology**）係應用心理學一門，會涉及分析犯罪行為背後嘅動機、情緒同埋認知因素。
有機金屬化學

**有機金屬化學**（英文：**organometallic chemistry**）係化學嘅一個子領域，研究有機金屬化合物，即係指隻化合物係有最少一條有機分子嘅碳原子同金屬原子之間嘅化學鍵。

## 睇埋
*有機化學
## 攷
姬百合之塔事件

**姬百合之塔事件**（）係1975年7月17號發生喺沖繩絲滿日本新左翼激進派針對當時日本皇太子明仁親王同太子妃美智子嘅游擊事件。當日發生嘅**白銀醫院事件**喺下面都有介紹。

## 概述
共有四名新左派成員針對日本皇太子夫婦實行恐怖事件，後者當時代表皇室，二戰後首次訪問緊沖繩縣。事件如下：

* **白銀醫院事件**：沖繩解放同盟準備會（沖解同（準））嘅兩名成員潛入白銀醫院，從醫院向安保車輛𢫕玻璃瓶、士巴拿、石頭等造成損壞。
* **姬百合之塔事件**：廋喺洞窟（姬百合山洞）入便嘅共產主義者同盟戰旗派（西田派）撈沖解同（準）兩名成員，向太子腳底𢫕唨一隻火樽，火燒獻花台。

## 事件背景
喺沖繩復歸後舉行嘅沖繩國際海洋博覽會度，有報導皇太子夫婦會訪問沖繩縣，參觀絲滿市座姬百合之塔並捐贈鮮花。呢個係二戰後日本皇室首次訪問沖繩。昭和天皇喺戰爭結束後嘸耐即做「戰後朝聖」行遍日本全國各地，撈隨從講到「嘸阻止得到戰爭，令到國民受到呢趟災難，好抱歉。噉時，退位都可能係一種方式來履行種職責，但係都想去探、畀安慰畀啲失去親人或者啲需要幫助嘅人，鼓勵啲勞力工作嘅人，等日本得早啲得重建好。噉樣可以按照新憲法嘅精神建立人民戥皇室之間嘅關係。」

1975年初，沖繩解放聯盟準備會，倡導「沖繩人自己解放沖繩」嘅，宣稱會「不惜流血阻止皇太子上陸」，並話「彈劾大日本帝國喺十五年戰爭入便嘅侵略同殖民主義」「彈劾日本軍隊喺沖繩戰役中嘅屠殺」與及「譴責（最高責任人）戰犯裕仁同埋佢代理人皇太子」，決定開展一個月嘅「阻止太子上陸鬥爭」。 6月18號，沖解同（準）喺摩文仁丘嘅日軍慰靈塔上使顏料寫「唔會原諒日軍暴行」、「以死阻止皇太子上陸」、「大和人躝出沖繩」、「皇太子」等字樣作為「鬥爭前奏」。

沖解同（準），最終喺7月10號決定行動計畫係「喺姬百合山洞伏䁓候皇太子並抌火樽、鞭炮」，沖解同派系成員知念功撈西田派成員，兩人喺11號匼入「姬百合山洞」。有講知念功係閱讀唨沖繩歷史、尤其係沖繩戰嘅記錄之後入去嘅。佢後來話：「呢場『鬥爭』嘅目的唔係為唨殺死皇太子同太子妃，而最終目的係拉皇太子同埋王室入到『審判鬥爭』去追究『天皇制度嘅戰爭責任』」。

回應沖繩縣知事屋良朝苗嘅意圖，沖繩縣工會理事會（沖縄県労働組合協議会），喺衹有三位高官嘅會議上決定嘸做出行動去應對「反對海洋博覽會」同「反對皇太子訪沖」嘅呼聲；駐日美軍基地勞工組成嘅全沖繩軍工會佮埋全日本自治團體工會（自治労）沖繩等工會喺海洋博覽會場附近嘅那霸市內、沖繩絲滿市、沖繩南部其他地區啲埞舉行示威、各行業定時罷工、抗議工作場所集會，共有幾萬人表示「反對皇太子訪沖」。

### 警備
7月17號皇太子抵達陣時，沖繩縣警察總部由3,700 名警察守衛，其中包括有約 1,000 名支援部隊來自其他縣。初初警察廳保安局警備科已經宣布從大陸派遣 5,000 名防暴警察，但三木內閣驚沖繩同大眾媒體批評「警備過剩」，同時屋良知事樂觀認為「警察話嘅會有火樽飛啲嘢係嘸會發生嘅」，警衛人數因此着大大減少 。沖繩縣警察喺皇太子同太子妃來訪前對啲左翼活動人士進行唨檢查，但忽視唨有左翼活動人士抵達沖繩嘅情況，並出現唨車載收音機着盜等啲失誤。 

警備部部長佐佐淳行，着警察廳派遣擔任警備責任人員嘅，喺皇太子夫婦來訪之前，堅持要確認地底洞內安全，但着沖繩縣知事同沖繩縣警察負責人反對，因為「踏入『聖域』土地會忤逆縣民感情」、因此冇執行得到話，佢自著述有。

## 發生
### 白銀醫院行動
: 晏晝時分，沖繩解放同盟準備會嘅兩名活動家（川野純治等）偽裝成「病人」同「訪客」，喺絲滿市白銀醫院「入院」，從三樓嘅陽台抌玻璃樽、士巴拿、石頭等到下方經過緊嘅皇太子同太子妃嘅車輛，高喊「皇太子誃、反對天皇制」，警備車輛着損壞。兩人因現行妨害公務執行罪着捉。呶陣時試阻止犯罪嘅醫生着毆。

### 姬百合之塔行動
: 姬百合山洞嘅知念功等兩人使無線電聽住包括埋白銀醫院事件等地面資訊，透過實況中繼廣播曉知皇太子同太子妃到唨姬百合之塔喺下晝一點踏一。佢哋喺地下洞穴架好梯，挽到地上，抌唨一粒火樽到皇太子腳底。
: 火樽直接抌中獻花台並燒着火，但對皇太子同太子妃冇大傷害乜嚌，衹係太子妃喺警察保護下跌落地陣時受傷。知念等人捱捉，作為違反「禮拜所不敬罪」（日本刑法第188條第1款）與及「火樽處罰法」嘅現行犯。
: 噉時，戒備森嚴嘅沖繩縣警察着火樽嚇到，放棄任務走唨佬。之但係，一名皇宮衛隊嘅衛兵擒住個激進人士，個試圖從山洞挽出嘅，並拉住佢防止佢繼續掟樽。
: 事件發生後第一時間，皇太子除開嗌唨陪同佢做嚮導嘅「姬百合會」會長表達關心安恙之外，仲要求有關人員毋處置啲警備負責人，啲對項事件發生感到嘸安嘅。然之後，就同太子妃一起按計劃完成唨跟尾啲日程。

## 事件發生後
### 審判
審判嘅結果，喺「白銀醫院」兩人着判**有期徒刑1年6個月**，「姬百合之塔」兩人着判**有期徒刑2年6個月**（經高等法院確定）。

檢方喺沖繩解放同盟準備會嘅聲明、機關報、繳得嘅文件之類之中冇發現到任何表述暗示有「暗殺皇太子」嘅，考慮埋間接證據，取消丟「謀殺未遂」項控告。隻判決捉四人啲行為描述成「對民主嘅挑戰」，但冇認定有檢方項指控「對王儲夫婦造成唨危及生命嘅傷害」。

### 處置警備相關人員
雖然有得到上文所述請求自皇太子毋懲罰警備相關人員，但沖縄県警察本部長加藤昌因自行削減警備、冇畀許可做事先確認喺現場而着減薪處分；警備負責人警察廳警備局警備科長佐佐淳行提交有辭呈但着拒絕接受。之後，佐佐淳行捱免去警備科科長嘅職務，轉任三重縣警察本部長。

### 事件後嘅皇室訪問
皇室訪問沖繩嘅利弊引起唨爭詏，令到跟尾趟「海邦國體」國運會（42屆國民體育大會）着謹慎對待多啲。昭和天皇因病未訪問得就噉去世。之不過，喺擁有18萬幾棟柱嘅摩文仁丘度，明仁皇太子代讀唨昭和天皇嘅話語：「有感深深嘅悲傷同痛苦」。雖然有人話「呢個卒之令人釋懷得」，但喺會場嘅招待會上左翼人士缺席，表明沖繩仲係有複雜嘅情況；而集會嘅迎賓隊伍高舉有橫幅「由心祈求天皇陛下痊癒」同「衷心感謝天皇陛下嘅話語」。

### 其他
* 1977年9月28號，知念着拘留期間，發生唨達加日航劫機事件，犯罪集團要求釋放知念等9人，但知念拒絕接受。
* 當時，當地報紙《沖繩時報》嘅記者喺姬百合之塔採訪陣時喺TBS節目中話「關注到有一個可疑人士」，演播室觀衆讚佢「獨家報導」。之但係因爲明知有「嫌疑人」但冇報警，佢就着工作室同媒體詬病。
* 當時流行化纖連衣裙，但如果啲面料捱燃燒瓶嘅火焰燒着，啲化纖就可能會融化並透過化學灼傷而造成嚴重傷害，所以警察請求宮內廳女官長幫準備棉麻衫；而當日着嘅係麻衫。
* 喺事件發生35年後，川野喺2010年名護市議會選舉當中得當選社民黨推薦候選人；喺投票日前，呢個事件喺部分市民當中流傳，但大多數市民並嘸知曉 。

## 考
* 

## 註

## 睇埋
* 
** 
* 
* 
* 
* 

## 出面網頁
* 
* 姬百合之塔事件當時嘅新聞片
* 天皇嘅訪問會結束沖繩嘅戰後時代嘸啊？朝日新聞調查沖繩民意
* 沖繩人民：有記掛到犧牲 天皇陛下嘅話語「卒之令人釋懷」
配合物

**配合物**（英文：**coordination complex**），全名**配位化合物**，包括一粒位於中央嘅原子或者離子（**配位中心**；coordination centre），跟住有一列分子或者離子圍住佢（**複合物**；complexing agent）。

## 睇埋
*無機化學
## 攷
原子簇

**原子簇**（英文：**atom cluster**）係指一大柞互相連埋一齊嘅原子或者分子，喺大細上响簡單分子同納米顆粒之間。

## 睇埋
*無機化學
## 攷
再見媽咪

**再見媽咪**（）係1986年上映嘅港產片，由林德祿執導，洪金寶監製，葉德嫻、任達華、黃宇文、樊少皇、洪天祥、張堅庭等主演。

## 劇情簡介
單身媽媽Lisa（葉德嫻飾）係時裝公司嘅首席設計師，同10歲嘅仔安仔（黃宇文飾）相依為命。不幸嘅係，Lisa患咗血癌，只得返六個月命。

安仔自細依賴媽媽，性格柔弱，Lisa擔心自己死咗之後安仔唔能夠獨立生活。一次，服裝公司到兒童院請班孤兒協助拍攝兒童服裝造型相，Lisa決定將安仔送入兒童院住三個禮拜，希望安仔能夠學識自己照顧自己，同時亦想利用呢段時間安心養病。

安仔到咗兒童院之後，由最初俾人蝦，到逐漸融入一齊，好快就適應兒童院嘅生活，但係安仔經常都好掛住媽媽。Lisa亦十分都掛住個仔，佢透過兒童院嘅張哥哥，了解安仔嘅情況，同時決定畀安仔繼續留喺兒童院，希望喺自己臨死之前，能夠見到安仔獨立、堅強噉生活。

張哥哥呃安仔話，媽媽因為飛機失事死咗，安仔非常難過，班院友都一齊安慰佢，結果勾起咗大家對媽媽嘅懷念，大家都喊埋一份。

Lisa嘅同事Tom到兒童院教班細路學影相，其實係Lisa係想佢影啲安仔嘅相畀佢睇。見到安仔嘅相，Lisa非常興奮。

暑假完咗，班細路開始新嘅學期。喺返學途中，班細路幫安仔偷走出去服裝公司，搵Tom叔叔攞返大家嘅相。安仔到咗服裝公司，從佢哋同事嘅口中知道，原來佢媽媽重未死。Lisa匿埋，唔想見到安仔，安仔就由公司一直搵到屋企，Lisa控制唔到自己嘅情緒，終於同安仔見面。

安仔知道咗媽媽唔想見佢嘅原因，用自己勇敢嘅一面鼓勵媽媽。第二日，安仔返到兒童院，開始新嘅生活。

Lisa終於身體轉差就快死，安仔知道之後趕去醫院見媽媽嘅最後一面。安仔向媽媽講佢喺兒童院裏面發生嘅故事，Lisa安詳噉走咗。Lisa雖然未能夠見到安仔長大成人嘅嗰一日，但佢嘅苦心並冇白費，因為安仔已經能夠獨立、堅強噉生活。

## 演員表

## 出面網頁
*
*
*
*
中共人

**中共人**一詞泛指企喺中國共產黨嗰邊嘅人，往往帶有批評意味。

## 語文
雖然驟眼睇落，「中共人」係「中國共產黨人」、「中國共產主義人」或「中華人民共和國人」嘅減筆，但係喺實際應用時，通常唔係噉樣解。

中國共產黨成員、中國式共產主義推崇者及中華人民共和國公民，甚少自稱「中共人」，反而經常揀「（中共）黨員」、「（中國）共產主義者」及「中國人」。官方理論將「（中共）黨員」及「（中國）共產主義者」定義作「中國人」當中嘅上流（領航者、先進階級……）。

唔鍾意中國共產黨嘅人，一般認為「中共」（「中國共產黨」嘅簡稱）語帶貶義，因而由之衍生出嚟嘅「中共人」亦都唔係好嘢。佢哋當中，有部分將「中共人」同「中國人」鮮明區分——「中國」及附帶嘅「中國人」皆屬中性或者褒義名詞，而「中共」及「中共人」則分別為「中國」及「中國人」當中嘅敗類，甚至衰到唔入流。

## 參考
#大家談中國：誰是中國人？ - BBC News 中文
#【Yahoo論壇】江啟臣說他是中國人，大概是說他是中共人吧？
#源清晨：中共人 | 中国传统文化 | 礼仪之邦 | 共产主义 | 大纪元
#北京之春---是“Chinese”还是“Communists”？/张炣
#「中共」不是真正的中國人 - 新聞 - Rti 中央廣播電臺
#陆客：中共人的不归路 | 撒谎造假 | 共产党 | 恨 | 大纪元
#啟才創校校長中共人 來港避國軍 - 20220529 - 港聞 - 每日明報 - 明報新聞網
#歐陽娜娜赴央視！波特王酸「山寨中共人」：別玩弄別人感情 | 政治 | 三立新聞網  SETN.COM
#古镜：中国人与中共人 | 大纪元
#警世言：中国人与中共人—-中华民族情感的分水岭 | 大纪元
## 睇埋
*中共國
檳城唐人

**檳城唐人**（，）係指生長喺馬來西亞檳城州嘅唐人，佢哋係嚟自中國遷徙而嚟嘅移民後代。2017年，華人佔檳城總人口四成左右，係州內第二大族群，亦係馬來西亞華裔比例最高嘅州屬。

檳城唐人以福建閩南籍佔大多數，年長一輩嘅日常用語係漳州閩南話，其次係華語，40歲以下多數以華語為第一語言 民間團體為咗維護民俗及方言文化，2014年開始推行「講福建話運動」。。

## 人口
接近70萬嘅檳城華人當中，大部分集中喺檳島，尤其係喬治市市內同周邊地區。

華人構成檳島人口嘅多元化，根據2010年馬來西亞人口普查顯示，檳島大約53%嘅居民帶有中國血統。島入面，大多數華人住喺東北縣，喬治市所在地區，相比起較少人口嘅西南縣。

華人亦佔威省嘅34.2%人口，威省佔檳城州一半土地。佢哋主要住喺威中縣同威南縣，喺呢啲地區城鎮入面佔明顯多數，例如大山腳、峇都交灣同高淵。

### 語言
根據2010年馬來西亞人口普查，63.9%嘅檳城華人以福建話作為母語。

呢個數字可能包括咗嗰啲帶有土生華人血統嘅人士。檳城第二大華語族群係潮州人，佔檳城華人社群17.8%，其次係廣東人，佔8.3%。成個檳城地區亦有小型嘅客家同海南社區。

閩南話嘅廣泛使用令到檳城褔建話成為檳城人嘅「通用語」。檳城閩南話起源於鄭州閩南語嘅一個子方言，幾個世紀以嚟融合咗幾個馬來語同英文術語，最終演變成一種獨特嘅閩南話方言，主要喺馬來西亞北部使用。對於檳城嚟講，呢種本地化嘅福建歸融話喺日常交流入面被好多檳城人使用，唔分種族，甚至當地警察亦參加檳城福建話課程。而家，檳城福建話喺大眾媒體入面亦好普及，尤其係通過書籍、字典同電影，部分原因係希望面對日益增加影響力嘅華語同英文喺年輕一代入面，亦希望保留檳城福建話方言嘅重要性。

除咗檳城福建話同華語，華語已經喺檳城華文學校作為教學語言，廣東話、潮州話同客家話亦有少數華人使用。總括嚟講，呢啲社群係喺福佬人喺19世紀初喺殖民地建立起嚟之後先抵達檳城的。廣東同客家社群，喺19世紀末喺喬治市部分地區佔主導地位，而大量嘅潮州人亦受僱喺當時嘅威斯利省（依家嘅威省）從事農業產業。直到今日，好多潮州人繼續住喺威省嘅城鎮，例如北海、大山腳同峇都交灣。 

另外，所有檳城唐人都識講馬來語，因為佢係馬來西亞嘅國語，同時亦係檳城所有學校嘅必修語言。大英帝國統治為檳城各地建立幾間英文同傳教士學校，有助提升檳城人英文水平。


File:Penang - Part 2 - Temples (25431097121).jpg|檳城極樂寺嘅唐人信徒
File:Penang Malaysia Chinese-woman-checking-a-delivery-of-chinese-lanterns-02.jpg|一位華裔女商人喺喬治市檢查緊交付嘅中國燈籠
File:PenangPedicab67.jpg|1967年喺喬治市嘅一位檳城唐人三輪車騎手同一位美國藉乘客。  


## 文化

### 飲食
相比其他種族，華人對檳城街頭美食產生咗好大影響，東南亞其中一種出名嘅烹飪風格之一。檳城嘅各種中式菜式出名，包括炒粿條、檳城蝦麵同豬腸粉。出名嘅叻沙，一種土生華人融合菜嘅本地變體，喺CNN嘅世界50道最佳菜餚入面排名第7。

### 節日

檳城一啲主要嘅中國文化慶祝活動包括農曆新年、元宵節、盂蘭節同中秋節。

其中最大嘅係農曆新年，當中包括好多檳城獨特嘅慶祝活動。例如，玉皇大帝生日，俗稱「福建新年」，係喺農曆新年嘅第9日，會喺檳城被廣泛慶祝。農曆新年喺檳城嘅慶祝活動仲包括標誌性嘅極樂寺嘅傳統亮燈、嘅「觀火」儀式以及喬治市聯合國教科文組織世界遺產入面嘅幾間中國宗族房屋。

佛教徒慶祝由1949年以嚟喺檳城嘅佛教協會同寺廟嘅盛大遊行，花車描繪住大乘同上座部嘅傳統。大多數佛教徒同道教徒慶祝清明節同中元節，以紀念佢哋死咗嘅親友。道教徒亦會喺檳城各個寺廟慶祝各種道教神靈嘅生日，例如關公誕辰同。與此同時，基督徒慶祝 聖誕節同復活節，天主教徒亦會喺大山腳聖安納堂觀察嘅10日。

### 妝藝大遊行表演
 

據說起源於20世紀初嘅檳城，之後傳播到馬來西亞半島其他地區同新加坡。妝藝大遊行嘅檳城變體包括一個巨大嘅旗幟平衡喺一個人嘅額頭上。

由1950年代開始，每年12月都會喺喬治市市入面舉行一年一度嘅妝藝大遊行，以保留呢種獨特文化習俗。

## 地標

File:Cheong Fatt Tze Mansion, Penang.jpg|喬治市
File:Penang Malaysia Kek-Lok-Si-Temple-03.jpg|亞依淡極樂寺
File:Penang Malaysia Leong-San-Tong-Khoo-Kongsi-02.jpg|喬治市
File:Kong Hock Keong Penang Dec 2006 002.jpg|喬治市觀音亭 ()
File:Pinang Peranakan Mansion, George Town, Penang.jpg|喬治市 
File:Snake Temple, Penang.jpg|峇六拜
File:Sun Yat-sen Penang Base.JPG|[喬治市其中一笪[孫中山策劃反對清朝計劃嘅地方
File:Thni Kong Tnua, Air Itam, Penang.jpg|亞依淡
File:Temple b1.jpg|北海斗母宮


## 教育

今時今日大多數檳城華人就讀華文學校、國立學校（Sekolah Menengah Kebangsaan或者SMK）或者傳教士學校。近呢幾年嚟，傳統上本來迎合檳城外籍人士社區嘅國際學校亦喺檳城人入面變得越嚟越受歡迎。

所以，檳城華人識多種語言，能夠使用馬來語、英文同華話或者其他中國方言（通常係個人嘅母語）。由於英國人喺檳城建立咗一個強大嘅英文教育體系，好多檳城人，特別係嗰啲喺傳教士學校讀過書嘅人，都有一定合理水平嘅英文能力。華語亦喺年輕一代更加普遍使用，因為佢係檳城州華文學校嘅教學語言。

### 華文學校
喬治市係馬來西亞華文教育體系嘅核心，1904年成立。佢係喺英屬馬來亞時期建造嘅第一間華文學校，亦係第一間以華語作為教學語言嘅學校。

時至今日，檳城嘅華文學校仍然以卓越嘅學術成就著稱。以下會列出檳城嘅公立同私立華文中學。

* 檳城孔聖廟中華國民型華文中學，喺1904年成立，係東南亞最古老嘅正規華文學校之一。佢亦係第一間使用華語代替其他中國方言作為教學語言嘅學校
* 喺1917年成立，係、同嘅母校。
* 
* 
* 
* 
* 
* ，喺1940年成立，係馬來西亞第一間佛教學校。
* 
* 聖心中學（Sacred Heart High School）

## 參考
精密科學

**精密科學**（**exact science**）係指能夠得出精確結果嘅科學，例子有物理學呀噉。

## 睇埋
*硬科學
*硬科幻
## 攷
物質文化

**物質文化**（英文：**material culture**）係指文化等嘅社會現象以實質物體形式嘅呈現，例如工藝品係一啲實質物體，同時又會展現整啲工藝品嘅人群嘅文化同諗法。

順帶一提，物質文化係考古學研究嘅重心。
班哲文·利斯特

**班哲文·利斯特**（，）係德國有機化學家。佢被視為不對稱有機催化呢個範疇嘅一個創立者，尤其係佢用脯氨酸嚟做不對稱催化劑。喺2021年，佢同大衛·麥美倫一齊攞到諾貝爾化學獎。

## 攷
大衛·麥美倫

**大衛·麥美倫**（**David William Cross MacMillan**，）係蘇格蘭有機化學家。佢被視為不對稱有機催化呢個範疇嘅一個創立者，尤其係佢用脯氨酸嚟做不對稱催化劑。喺2021年，佢同班哲文·利斯特一齊攞到諾貝爾化學獎。佢依家係普林斯頓大學嘅教授。

## 攷
孤兒院

**孤兒院**（）係專門收養孤兒嘅福利機構。收養嘅對象通常係父母雙亡，爸爸或媽媽其中一個過咗身而唔能夠照顧，或者被遺棄嘅細路。
第三次布匿戰爭

**第三次布匿戰爭**係第三次、亦係最後一次布匿戰爭，喺前149年至146年打。

場仗係羅馬共和國為咗滅迦太基而打，以迦太基圍城戰為主要戰事。最後迦太基被攻陷，城內大概七十萬人口大部分被屠殺，淨返嗰五萬人做咗奴隸。戰後迦太基做咗羅馬共和國嘅阿非利加行省，一百年後迦太基被重建成羅馬城市。
羅克薩娜·文蓋爾

**羅克薩娜·文蓋爾**（；；），花名叫Roxie，係波蘭女歌手。

## 音樂作品
### 錄音室專輯

### 單曲

### 用客串身份演出

### 宣傳單曲

## 參考

## 出面網頁

類:女歌手
類:波蘭人
處理等級模型

**處理等級模型**（英文：**level of processing model**）係認知心理學上有關記憶嘅一個理論模型，核心諗法在於「一個人腦對一樣資訊處理得愈係『深入』，佢就愈能夠記得嗰樣資訊」。

根據呢個模型，基於發音或者寫法等嘅方法嚟記（即係例如記段字嗰陣記啲字嘅音或者字形）係「膚淺」嘅；相對嚟講，基於語義嘅方法嚟記（記段字嘅意思，以及記嗰段字講嘅內容同自己已有嘅知識成咩關係）就係「深入」嘅，比較能夠製造深刻同持久嘅記憶。呢個諗法經已受到唔少實驗嘅支撐。

## 睇埋
*語義網絡
*長期記憶
## 攷
演算法一覽

以下係常用嘅演算法一覽。

## 搜尋演算法

*Alpha-beta 剪枝
*搵路
**A* 搜尋演算法
**D* 搜尋演算法
**任何角度路線計劃
**迪卡斯特拉演算法
*解迷宮演算法
*回溯法

## 排序演算法

*合併排序
*冒泡排序
*快速排序
*珠排序
## 睇埋
*電腦程式編寫
*電腦編程嘅大綱
*數據結構一覽
摹色

**摹色**，又叫**著色**，係種修辭手法，即係用摹色詞描寫景物嘅顏色。摹色好簡單，只要描寫景物嘅顏色一次，就己經算係用咗，但係摹色通常係指描寫個多個唔同事物嘅顏色。

摹色可以增加語言嘅真實感，令景物活靈活現。唔同嘅色調嘅摹色，被指可以帶畀讀者唔同嘅感覺，例如暖色會令讀者覺得暖笠笠，冷色會令讀者覺得好淒涼。講係噉講，好多唔同嘅因素會影響讀者對顏色嘅聯想。文化就係當中好大因素，一啲喜慶嘅顏色喺第個文化可能係危險嘅意思。搞到作者想用摹色表達嘅意思未必可以傳達到。

## 例子

* 枱上有個紅蘋果。

## 睇埋
* 意象